
Þá er Fornleifafélagið hafði starfað í 25 ár, þá hafði það látið 
gjöra meiri og minni fornleifarannsóknir í öllum sýslum landsins 
nema einni. Það var Vestmannaeyjasýsla. Þar var minni von 
fornleifa en annarstaðar, og því var eðlilegt, að hinar sýslurnar 
gengi á undan. En þótt rannsóknirnar geti enn víða staðið til bóta, 
þá þótti nú eigi lengur hlýða, að setja Vestmannaeyjar alveg hjá. 
Var því afráðið, að ég færi þangað í sumar (1906), og skal nú segja 
árangur ferðarinnar. Vil ég taka það fram, að í því efni á ég mjög 
mikið að þakka aðstoð og leiðbeiningum Sigurðar hreppstjóra Sig- 
urfinnssonar, sem bæði er fróður og skarpskygn utn þetta sem annað. 


I. Landslag, ðrnefni o. fl. 

Vestmannaeyjar eru i sjálfu sér eintómir hnúkar, tindar og drang- 
ar, sem standa upp úr fjallhæð á sjávarbotni. Aðeins ein þeirra er 
bygð, og er hún kölluð Heimaey. Hún hefir allmikið láglendi. I 
fyrstunni hefir hún þó ekki verið annað en fjórir sundurlausir hnúk- 
ar. Myndar einn þeirra nú suðurenda hennar og heitir Stórhöfði. 
Annar er sem dálítill fjallhryggur norður frá honum og þar á tveir 
smá-hnúkar Litlihöfði sunnantil og Sœfjall norðantil. Hinir tveir 
aðalhnúkarnir mynda dálítinn fjallgarð er liggur þvert fyrir norður- 
enda eyjarinnar frá suðlægu vestri í nörðlægt austur. Hann skift- 
ist í tvennt um Eiðið. Vesturfjallið er hálfhringmyndaður hryggur 
og snýr hvylftin mót suðri en bakið mót norðri. Hvylftin er Her- 
jólfsdalur. Vesturarmur fjallsins er kendur við hann og kallaður 
Dalfjall. Upp úr því stendur Bldtindur, Suðausturarmurinn, fyrir 

austan hvylftina, heitir Há [»Háin« (kvk.)]. Austur úr baki fjall- 
bogans gengur annar armur, sem myndar beint framhald Dalfjalls 
til norðausturs. Á honum eru tveir hnúkar: Litla Klif vestar og 
Stóra Klif austar. Þá kemur Eiðið. Þar heíir verið sund niður úr 
gegn í fyrstu. En sjórinn hefir hlaðið þar upp stórgrýtis-kamb og á 
þann hátt myndað eið eða granda, sem tengir vesturfjallið við aust- 
urfjallið. Austurfjallið skiftist í tvo hnúka: Heimáklett og Yztáklett 
og er skarð millí þeirra. Myndar Yztiklettur austurenda fjallgarðsins. 

Láglendi Heimaeyjar er víst miklu yngra en hnúkarnir. Það 
er svo til orðið, að jarðeldur hefir komið upp hér um bil mitt á 
milli Yztakletts og Stórhöfða, og hefir þar ollið upp svo mikið hraun- 
fióð, að það hefir fylt alt bilið milli hnúkanna með hrauni. Gýgur- 
inn myndar fjallshnúk, er heitir Helgafell, og er það skamt fyrir 
norðan Sæfjall. Yið Helgafell er hraunflóðið bungumyndað og all- 
hátt, en hallar þaðan til allra hliða. Til austurs hefir það skemst 
farið og er hallinn þar allbrattur. Þar sunnantil eru hraunbalar, 
sem Haugar heita. Til suðurs nær það næstum til Stórhöfða, og 
heflr sjórinn myndað allmikið sambands eið þar á milli. Til norð- 
vesturs nær hraunflóðið alt að Hánni og heflr runnið lítið eitt inn í 
hvylftina (Herjólfsdal) og vestur að vesturhorni Dalfjalls. Þarverð- 
ur gjáarlöguð skora milli hraunsins og fjallshamranna. Hún heitir 
nú á dögum Kaplagjóta. Norður frá Helgafelli myndar hraunið all- 
mikla breiðu. Þó hefur það ekki náð að Heimakletti eða Yztakletti. 
Þar er bil á milli. Gengur sjór inn á milli og myndar eins og lít 
inn fjörð, sem er opinn mót austri og liggur inn með Eiðinu sunn- 
anmeginn og næstum inn að Klifi og Há. Þar í milli er að eins 
mjótt undirlendi, og er það malarsandur. Botn þessa litla fjarðar 
myndar sérstakan poll. Það er höfnin. Fyrir framan hana gengur 
hraunklettur mikill út í fjörðinn sunnanmegin. Hann heitir Naust - 
hamar. En að norðanverðu gengur fram grjóteyri litlu utar. Hún 
heitir Hörgaeyri. Hún er áföst Heimakletti þannig að örgrunt sund 
er á milli. Flest flóð ganga nú yflr hana. Áður, þá er þar voru 
hörgar, hefir hún verið hærri. Þá heflr líka verið dálítill undir- 
lendis-jaðar frá henni inn með höfninni norðanmegin. Heflr þar þá 
verið mjög fagurt. Nú er ekki eftir af því annað en tvö sandvik, 
sitt hvoru megin við suðvesturnef Heimakletts. Gengur sjór nú fast 
upp að því nefi. Sandvik þessi eru nú kölluð: Stóra-Langa (fyrir 
austan neflð) og Litla-Langa (fyrir vestan það). Þetta örnefni: 
»Langa«, er auðsjáanlega lýsingarorð, er skeytt heflr verið framan 
við hið upphaflega örnefni, sem nú er týnt. Það heflr að líkindum 
annaðhvort verið Grund (Langa-Grund) eða Fit (Langa-Fit), eða eitt- 

hvað þvílíkt. En svo hefir það skifst í Stóra- og Litla- þá er sjór- 
inn hafði brotið undirlendið fast upp að klettsneflnu og þannig skift 
undirlendis-ræmunni í tvennt. En þá er hún var öll afbrotin, svo 
ekki var eftir nema sandurinn í vikunum báðum, þá hefir það upp- 
haflega örnefni (? Grund, ? Fit) týnzt líka, og ekki orðið annað 
eftir en forskeytið: »Langa«. 

Á þessu fagra undirlendi, við Eiðið ; er sagt að þrælar Hjörleifs 
hafl sezt að ? og þar hafl Ingólfur komið að þeim ? elt þá þaðan í 
ýmsar áttir og drepið þá. Dufþakr á t. a. m. að hafa flúið í brekku 
þá ; norðan í Heimakletti ; sem Dufþeícja heitir og á að hafa nafn af 
honum. Um önnur örnefni verður ekki sagt ; að þau minni á þræl- 
ana, nema ef vera skyldi Faxi ? snös norðan á Yztakletti, og Faxa - 
sund þar neðan undir. Það er ekki skiljanlegt, að þau örnefni séu 
kend við föxóttan hest. 0g þar eð kunnugt er um Faxaflóa, að 
hann er kendur við mann er Faxi hét, og var úr Suðureyjum, þá 
liggur nærri að ætla, að likt standi á með þessi örnefni, að þau séu 
kend við vestrænt raannsnafn. Munnmæli telja líka Álfsey og 
Bjarnarey vera kendar við tvo af þrælunum, er hafl heitið Álfr og 
Björn. En þar eð það eru norræn nöfn, geta þær eyjar eins vel 
verið kendar við aðra menn síðar. Raunar gáfu menn sumum vest- 
rænum þrælum norræn nöfn ; og er ekki hægt að fullyrða neitt um 
þetta. 


II. Herjólfsdalur. 

Svo segir Landnáma ; V. 5.: »Ormr ánauðgi son Bárðar Báreks- 
sonar ; bróðir Hallgiíms sviðbálka nam Vestmanneyjar«. önnur hand- 
rit hafa: »Herjólfr ; son Bárðar Bárekssonar ; bróðir Hallgríms svið- 
bálka [sniðbaka] bygði fyrst Vestmannaeyjar ok bjó í Herjólfsdal 
fur innan Ægisdyr. Þar er nú hraun brunnit. Hans son var Ormr 
auðgi, er bjó á Ormsstöðum við Hamar niðri, þar er nú blásit alt«. 

Þessir staðir í Landn. bera það með sér ; að hvorugur þeirra 
er ritaður af kunnugleik. Fyrtaldi staðurinn er tekinn eftir eldra 
handriti, og veit ritarinn þá ekkert um bústað landnámsmannsins og 
sleppir alveg að geta hans. Sá er síðartalda staðinn reit, hefur afl- 
að sér betri upplýsinga. Hann veit það ; að landnámsmaðurinn hét 
Herjólfur og hverrar ættar hann var ; að hann var faðir Orms hins 
auðga og að hann bjó í Herjólfsdal. Það örnefni er enn til á Vest- 
mannaeyjum, sem þegar er getið, og er þar mjög fagurt og byggi- 

legt ; þar er líka hin eina vatnslind sem til er á eynni. Er hlaðinn 
að henni stokkur af grjóti og reft yfir með stórum hellusteinum. 
Vatnið safnast svo í dælcl þar í dalnum og myndar litla tjörn. 
Kemur lindin í hana frá austri; en eigi sjást neinar líkur til, að bærinn 
hafi verið þeim megin í dalnum. Þar hefir landslag þó ekkert 
breyzt svo séð verði og mundi rúst bæjarins sjást 7 ef hann hefði 
verið þar. Þeim megin er fjallið ekki heldur kent við dalinn. En 
vestan meginn heitir það Dalfjall . Og þa-r. niður undan Blátindi 
segja æfagömul munnmæli að bærinn hafi staðið, og að hann hafi 
orðið undir skriðu þeirri hinni miklu, sem þar hefir hlaupið ofan. 
Enda hefir hún næga víðáttu og ærna þykkt til þess ? að svo geti 
verið. Sunnan við skriðuna gengur dálítill klett-ás fram úr brekk- 
unni ; hann heitir Fjósáklettur ; og er það eina örnefnið, sem minnir 
á bæinn. Engar rústir sjást þó við Fjósaklett. En það er ekki að 
marka. Skriðan liggur fast að honum norðan megin. En sunnan 
megin hans hefir fjósið ekki verið 7 það var offjarri vatnsbólinu. 
Þar sem Landn. segir: »þar er nú hraun brunnit«, þá er annaðhvort 
átt við skriðuna miklu og heimildarmaður söguritarans þá ætlað að 
hún hafi orsakast af jarðeldi, eða hann hefur ímyndað sér ; að hraun- 
ið frá Helgafells-gígnum hafi komið eftir landnámstíð. Með öðru 
móti er ekki hægt að hugsa sér ? hvernig á þeim orðum stendur. 
Þó er þetta hvorugt rétt. Skriðan er eins tilkomin og aðrar skrið- 
ur ? af áhrifum rakans og frostsins, sem eigi þarf að lýsa ? Og 
hraunið hefir, sem fyr segir, myndað alt láglendi eyjarinnar ©g 
runnið svo löngu fyrir landnámstíð, að þá hefur það verið uppgróið. 
Og það er að eins jaðar þess ; sem nær dálítið inn í dalinn. Þar 
fyrir innan er að austanverðu uppgróin skriða eða hlaup úr Hánni, 
sem að minsta kosti er ekki yngra en hraunið. I því hlaupi sprett- 
ur lindin upp ; hve ofarlega það er ; sést ekki ; þvi jarðvegurinn hyl- 
ur stokkinn, sem um hana er gjörður, svo að eigi sér fyrir honum 
nema aðeins fremst, en mun vera talsvert lengri. Fyrir innan 
hraunið að vestanverðu hefir jarðvegur myndast af mold og sandi ; 
sem leysingarvatn hefir smátt og smátt borið ofa-n úr fjallinu. Virð- 
ist sú myndun hafa náð út að Fjósakletti og þá verið undirlagið, 
sem bærinn stóð á Skriðan hefir að neðanverðu myndað allmikla 
bungu ; sem vist er alt að 100 faðm. í þvermál og 5—6 ál. á hæð ; 
ef ekki meira. Er norður jaðar hennar nú grasi gróinn ; og að 
suunanverðu ganga grasgeirar upp í hana hér og hvar. Fyrir inn- 
an grasjaðarinn norðanmegin er lægð í skriðunni á einum stað. Sér 
þar vatn í urðarholum og eru þær kallaðar Silfurbrunnar. 

ilfiklar tilraunir hafa á ýmsum tímum verið gjörðar til þess að 

ryðja skriðuna og leita upp bæjarrústina. Sú tilraun mun veraelzt 
að graflð heflr verið gegnum grasjaðarinn i norðurbrún skriðunnar 
og hann grafinn sundur inn í lægðina, þar sem Silfurbrunnar eru. 

Þar er djúp skora, eftir, og er hún nú öll grasi vaxin. Mun hún 

vera allgömul. Milli Silfurbrunna og fjallbrekkunnar er gryfja, 
mikil og djúp, er vera mun næst-elzta tilraunin. Ofan í skriðubung- 
una, þar sem hún er hæst ; hefir Bryde kaupmaður látið grafa tvær 
gryfjur, og er einkum önnur þeirra afar mikil. Austan í brún skrið- 
unnar sér enn fyrir graftar tilraun, er eigi virðist allgömul. En 
nýjasta tilraunin er í suðurhlið skriðunnar. Hana gjörði Hjalti 

Jónsson skipstjóri. Er auðséð að hann hefur ekki ætlað að hætta 

»fyr en í fulla hnefanna« ; sem menn segja. En þó heflr hann upp- 
geflst að lokum, án þess að komast niður úr skriðunnþ Eiga allar 
tilraunirnar sammerkt í því ; að engin nær niður í jarðveginn ? sem 
undir skriðunni er. Menn hafa geflst upp áður ; sem til vorkunnar 
má virða, og þvi eigi vitað gjör eftir en áður ; hvort þeir höfðu 
grafið á réttum stað eða ekki. Heyrt höfðu menn þó ; að annað- 
hvort Bryde eða Hjalti hefðu fundið brot af einhverjum hlut úr eir 
i sinni gryfju; en urn það vissu menn nú ekkert frekara. — Það 
virtist mér auðsætt ; . að gagngerð tilraun til að grafa skriðuna út 
mundi hljóta að kosta stórfé ; og þó litil von um árangur. Því að 
nærri má geta ; að þá er slíkur voða þungi skall á bæinn með flug- 
ferð og heljarafli ; þá héfir alt hlotið að umvelta-st og færast úr stað 
og meira að segja ; um leið og mannaverkin bældust undir skriðuna 
hafa þau að mestu eða öllu leyti hætt að vera til í þekkjanlegu 
ásigkomulagi. 

Tal átti ég við menn ; sem töldu það ólíklegt, að nokkurntíma 
hefði bær verið í Herjólfsdaþ þar eð eigi sæist svo mikið sem leif- 
ar af túngarði. Hann hefði þó ekki allur orðið undir skriðunni. 
En ég get eigi séð gilda ástæðu til að rengja þessa sögn. Landnám 
í Vestmannaeyjum er án efa langyngsta landnámið hér á landi, því, 
fyrst framanaf voru eyjarnar aðeins fiskiver. Sögnin um það land-_- 
nám hefir því að likindum gengið skemur í munnmælum en sagnir 
um ýms önnur landnám ; sem eigi er þó ástæða til að rengja. En 
það ; að fyrri Landnámuritati náði eigi í eins greinilega sögn ; eins 
og hinn síðari ; bendir ékld til þess ; að sögnin um Herjólf sé semna 
til orðin en sögnin um Orm ; heldur öllu fremur til þess ; að á al- 
þingi ; þar sem Landnámuritarar hafa safnað mestum fróðleik sínum 
hefir eigi verið allauðvelt að fræðast um sögu Vestmannaeyja. Það 
hlaut að vera mjög undir atvikum komið, hyort noJclcrir Vestmanna- 
eyingar komust til þings það og það sinnið ; og því óvissara ; hvort 

það voru þá hinir fróðustu. Svo frá þeirri hlið sé eg enga ástæðu 
til að meta frásögn yngra handritisins minna en hina. Og hvað 
það snertir ? að eigi sjást leifar af túngarði i Herjólfsdal, þá getur 
það bent á ? að þar hafi bær staðið skamma hríð. Munnmælin gefa 
það líka í skyn ; að svo hafi verið. Þau láta Herjólf sjálfan verða 
undir skriðunni, og var það hefnd fyrir harðýðgi hans: að hann 
vildi selja mönnum vatnið úr lindinni. Þessi sögn 7 um orsökina til 
skriðuhlaupsins, hefir að likindum bæzt við síðar; ekki hefir hún 
náð í Landnámu. 

Landn. tiltekur að nokkuru leyti staðinn, þar sem bærinn var 
í Herjólfsdal: »fur innan Ægisdyr«. Verði það örnefni ákveðið, þá 
er það að minsta kosti góður stuðningur við sögnina. Og svo vill 
vel til, að varla sýnist geta verið nema um einn stað að ræða. 
Það er Kajplagjóta ? sem áður er nefnd. Sú skora er sórstaklega lög- 
uð til að geta heitið dyr fram til sjávar. Og hún er að eins stutt- 
um spöl fyrir utan Fjósaklett. Hafi bærinn staðið þar, sem skriðan 
er ; og hafi Kaplagjóta fyrrum heitið Ægisdyr ; þá stendur það eink- 
ar vel heima. 


III. Ormsstaðir. 

Aftur segir Landn. að Ormr auðgi (áðr: ánauðgi) hafi búið »á 
Ormsstöðum við Hamar niðri«. Nafnið Ormsstaðir er nú týnt. En 
orðið »niðri« er án efa miðað við Herjólfsdal: niður þaðan ? nær sjó. 
Herjólfsdalur er hugsaður sem sveitabœr ; en Ormsstaðir við Hamar 
niðri sem sjóbœr. Víða á Vestmannaeyjum eru hainrar með sjó ; en 
bæði er þar víðast óbyggilegt, og svo er þeim hömrum eigi sérstak- 
lega gefið nafnið: Hamar ; nema Ofanleitishamri ; — en þar er óbyggi- 
legt vegna vatnsleysis ; þó ekki væri annað ; — og N austhamri við 
höfnina. Hann er nú lítill, enda hefir sjórinn smá-brotið af honum. 
Gamalt fólk á Vestmannaeyjum man eftir, að hann náði upp að 
landklöppum og var allur jafnhár; en nú er þar skarð í milli. Og 
óefað hefir hann verið jafnhár fram á brún fyrrum ; annars hefði 
hann ekki verið kallaður hamar. En nú er stallur mikill brotinn í 
hann að framanverðu. Bergið í honum er hraun (Lava) og vinnur 
sjórinn það auðveldlega. Ekkert er einkennilegt við hann og mun 
aldrei hafa verið ? utan það ; að hann er hjá lendingunni og menn 
hafa gjört naust hjá honum. Þar af hefir hann fengið nafnið: 

Nausthamar. Er ekkert á móti því, að hann hafl fengið það nafn 
áður en bygð hófst í eyjunum. Því verstaða var þar áður og þar 
hafa menn lent, og þar nálægt hafa verbúðirnar verið. Það liggur 
því nærri að hugsa sér, að bærinn Ormsstaðir hafi staðið nálægt 
Nausthamri. Þó er á fleira að lita: í heiðni voru hörgar á Hörga- 
eyri; þá heflr hún verið talsvert hærri en nú og án efa landföst. 
Þeir Gissur og Hjalti ientu við hana, en fóru ekki inn á pollinn. 
Það gat nú verið af því, að þeir ætluðu litla viðstöðu að hafa; en 
það gat, ef til vill, líka verið af því, að sjór hafl þá ekki náð lengra 
inn en á milli Hörgaeyrar og Nausthamars; pollurinn ekki verið til. 
Það var þá lika betur viðeigandi, er sagan nefnir »váginn«, enn ef 
hann hefði þá verið eins fjarðmyndaður og nú. Þá hefði getað ver- 
ið ærið túnstæði framundan Litlu-Löngu og ekkert ólíklegt að bær- 
inn hefði verið settur nálægt Heimakletts-nefinu. En í því eru háir 
hamrar. Og á hinn bóginn getur maður varla hugsað sér hörga eða 
TcirTcju fyrir norðan voginn nema bær væri þar lika. En þó hann 
hafi verið þar i fyrstunni, þá heflr það ekki verið lengi. Hann hef- 
ir verið færður undan sandfoki, er hinir sterku norðanvindar suður 
af Eiðinu hafa valdið — og valda enn vestantil, þar sem sjór nær 
ekki til að hlífa. — Bærinn heflr verið færður áður en Landn. var 
rituð. Því segir hún: »þar er nú blásit allt«. En síðan heflr sjór- 
inn líka graflð sig inneftir, myndað pollinn, brotið undirlendið og 
sett Hörgaeyri í kaf. En til þess þurfti landið að síga niður, og 
heflr án efa gjört það. Annars væri Hörgaeyri þurlendi enn í dag. 

En þá er bærinn var fluttur — só þessi tilgáta rétt, — þá var 
ekki spursmál um annan stað að setja hann á, en þar sem þá hafa 
verið verbúðirnar og nú er kaupstaðurinn. Þar var fýsilegt að 
byggja; þar var vel fallið til fiskiveiða og allgóð lending hjá Naust- 
hamri. Og þar hefir þegar áður verið farið að gróa tún með töðu- 
grasi undan áburði frá verbúðunum og fiskifanginu. Þar hefir svo 
með tímanum komið upp mikil og blómleg jarðrækt. Það sýna 
hinar mörgu fornu girðingar upp frá kaupstaðnum. Þar eru sumir 
reitir svo smáir, að það hafa naumast getað verið túnblettir, heldur 
akrar. Á túnunum, sem nú eru ræktuð, sér og víða fyrir fornum 
garðlögum. En túnin hafa verið sléttuð út fyrir eigi löngu. Þar 
eru i stuttu máli miklar menjar fornrar jarðyrkju. 

En hvar á kaupstaðarsvæðinu hefir bærinn staðið? Líklegasti 
staðurinn virðist mér þar, sem nú heitir Skansinn. Hann er milli 
húsa í kaupstaðnum. Ein af »jörðunum« á Vestmannaeyjum er 
nefnd Kornhóll Enginn bær ber það nafn nú. En sagt er að áður 
hafl bær með því nafni staðið þar, sem Skansinn er. Standa verzl- 

Unarhús og mörg önnur hús á Kornhóls-lóðinni. Gerum nú ráð fyr- 
ir, að jörðin haíi fyrst eftir flutninginn haldið áfram að heita Orms- 
staðir, að einhver hinna fyrstu kaupmanna á eyjunum hafl jafn- 
framt búið á jörðinni og átt hana, að hann hafl reist sér íbúðarhús 
af viði, eftir því sem hann hafði séð erlendis og að hann hafl þá 
lagt bæinn niður og gjört rúst hans að kornakri. Ut af því hefir 
þá hóllinn fengið nafnið Kornhóll , en hið upphaflega bæjarnafn týnzt. 
Löngu seinna, þá er dofna tók yfir akuryrkjunni, heflr aftur verið 
reistur bær á hólnum og haldið Kornhóls * nafninu. Þeim bæ heflr 
þá aftur verið tileinkað hið fyrra land, þó kaupstaðurinn nú hefði 
það til notkunar. Bærinn heflr ekki verið aðskilinn frá kaupstaðn- 
um og einn hefir verið eigandinn, svo það gerði ekkert til, þó lóð- 
in væri kend við Kornhól, ef til vill vegna fornrar endurminningar. 
Þó hefir bygð á Kornhól lagst niður aftur, og heflr það verið fyrir 
eða um 1627, því þar í hólnum, án efa í rústum bæjarins, lét kaup- 
maður reisa Skansinn þá er Tyrkja var von. Skansinn hefir verið 
upphleyptur ferhyrningur, um 5 fðm. á hvern veg og sterkir garð- 
ar um kring. Uppgangur vestanmegin. Garðarnir á norður og 
og austurhliðinni standa enn — með viðhaldi auðvitað, — en suður- 
garðurinn hefir verið tekinn burtu. Svo stóð á því, að á einum 
tíma höfðu verzlunarhús verið sett á Skansinn og þá var garðinum 
rýmt frá og alt innan garðs líklega lækkað nokkuð. Þó er enn til 
muna uppgengt í Skansinn. Þó tilgátunum um Ormsstaði hér að 
framan kunni að skakka meira eða minna, þá mun þó mega telja 
víst, að elzti bærinn í kaupstaðnum hafi verið settur þar, sem síðar 
hét Kornhóll og nú heitir Skansinn. Brátt hafa svo fleiri bæir bæzt 
við. Einna elzt bæjanöfn virðast vera: Búastaðir , 0 ddsstaðir^ Víl - 
horgarstaðir y Lönd og KirJcjubœr. Fyrir ofan Leiti mun líka allgöm- 
ul bygð. Heflr elzta bæjarnafn þar: Ofanleiti , myndast úr orðunum 
»fyrir ofan Leiti«. 


IV. Kirkjan á Vestmannaeyjum. 

Svo segir í Kristnisögu, k. 11: »Þeir (Gissur og Hjalti) tóku 
þann sama dag Vestmannaeyjar, og lögðu skip sitt við Hörgaeyri; 
þar báru þeir föt sín á land, ok kirkjuvið þann, er Olafr konungr 
hafði látið höggva ok mælti svá fyrir, at kirkjuna skyldi þar reisa, 
sem þeir skyti bryggjum á land. Áðr kirkjan var reist, var lutað 

um, hvárum megin vágsins standa skyldi, og hlautzt fyri norðan. 
þar voru áðr blót ok hörgar«. Hér er ljós vitnisburður um það, að 
undirlehdi hefir verið norðanmegin hafnarinnar. Eins og þar hagar 
nú til, dytti engum í hug að setja þar kirkju. Það væri blátt áfram 
ómögulegt. Og það, að kirkjan var sett þeim megin, er næstum 
sönnun fyrir því, að þá hafl þar bær verið. Undarlegt, og næstum 
óhugsandi, var að setja hana þar, sem enginn bær var nærri. 
Hörgaeyri er líka norðanmegin og bendir það til hins sama. Og 
þar eð þeir Gissur hlutuðu um, hvorum megin kirkjan skyldi sett, 
þá sýnir það, að bygð var báðum megin. Kirkjan heflr staðið suð- 
ur og vestur frá Heimakletts-nefinu, þar sem nú heitir Litla-Langa. 
Þar er hellisgjögur í hamrinum, kallað Skrúðabyrgi. Er sagt að 
kirkjuskrúðinn hafl verið geymdur þar. Var honum þar óhættara 
fyrir raka en í nokkuru húsi ? því þar blæs inn, en úrkoma komst 
ekki að. En það tekur af allan vafa, að Aagaard sýslumaður lét 
grafa í Litlu Löngu, og fann þar mannabein og jafnvel fleira.sem 
benti á grafreit kristinna manna. Þetta er einmitt þar, sem sögnin 
lætur þræla Hjörleifs hafa sezt að, og þar, sem eg hefi hér að 
framan getið til að Ormsstaðir hafl staðið í fyrstu, en verið fluttir 
þaðan undan sandfoki og sjógangi. 

Og víst er um það, að kirkjan hefir verið flutt þaðan, ef til vill 
fyr en bærinn lagðist a-lveg af. Þá heflr hún verið sett í Kirkjubœ. 
Er bæjarnafnið óræk sönnun þess, að þar hefir kirkja verið. Er og 
til í fornbréfasafninu máldagi Kirkjubæjarkirkju í Vestmannaeyjum 
gjörður af Árna biskupi Þorlákssyni 1269. Þá heflr flutningurinn 
verið um garð genginn. Það sýnist undarlegt, að setja kirkjuna á 
hinn austasta bæ í sókninni, sem helzt var afskektur. En líklega 
hefir einhver helzti maður eyjanna búið þar þá, og viljað hafa 
kirkjuna hjá sér. Þetta gerði og lítið til meðan bæir voru fáir og 
þorp eigi farið að myndast. En með tímanum myndaðist þorp og 
kaupstaður hjá lendingarstaðnum og varð bústaður kaupmannsins og 
annara fleiri mikilsvirðra manna. Þá var þar orðin þörf á kirkju 
á staðnum, og má sjá, að hún hefir verið sett þar 1573. I safni 
Jóns Sigurðssonar (249) er til afskrift af handriti Nikulásar Jónsson- 
ar í Fróðholtshjáleigu, rituð á Ofanleiti af Sighvati Eiríkssyni 1829. 
Þar segir svo: »1573 var fyrst bygð Landakirkja í Vestmannaeyj- 
um þar , sem hún nú stendur«. Þessi orð, sem eg hefl auðkent, virð- 
ast þurfa skýringar við. Handrit Nikulásar ber það nfl. með sér, 
að það er ritað eftir 1633; en þd heflr kirkjan ekki staðið á Lönd- 
um. En þar hefir hún þó sjálfsagt staðið á sínum tíma, það sýnir 
nafnið Landakirkja . Hvaða ástæða hefði verið að kenna hana við 

bæinn Lönd, ef hún hefði aldrei yerið þar? Bærinn Lönd mun 
hafa staðið þar, sem nú heita Fornu-Lönd. Það er falleg, flatlend 
hæð niðri við þorpið. Þar er nú alt sléttað út í tún og kálgarða, 
svo að hvorki sér tóft eftir bæ né kirkju, en vottar að eins fyrir 
túngirðingu all stórri. Að norðanverðu fyrir norðan hæðina (nær 
sjónum) sést hún þó ógjörla. Þar er nú timburhús, sem ber nafnið 
»á Löndum«, og mun girðingin hafa náð þangað. En örnefnið 
»Fornu-Lönd« sýnir, að þar hefir bærinn verið áður. Enda er þar 
miklu fegra. Þar mun kirkja þorpsins hafa verið sett í fyrstu og 
verið nefnd eftir bænum Landoikirkja til aðgreiningar frá Kirkju- 
bæjarkirkju, sem áður var, en síðan var að eins bænahús. Á Lönd- 
um mun kirkjan hafa staðið fram að árinu 1627, er Tyrkjar brendu 
hana. Þá heflr hún legið niðri um 3 ára tíma. Svo segir handrit 
Nikulásar: »1631 var Landakirkja aftur upp bygð í tíð umboðs- 
mannsins Zachariasar Gottfriedssonar. Sá sami var begraflnn fyrir 
altarinu þar 1633«. í það sinn heflr kirkjan verið flutt uppeftir 
þangað, sem enn er kirkjugarðurinn. Það sést á því, að í honum 
er legsteinn séra Ólafs Egilssonar, sem dó 1639 og heflr verið jarð- 
aður þar. En þá mun sú regla enn hafa verið óhögguð, að kirkja 
stæði í kirkjugarði. 

En sé það nú rétt tilgetið, að Landakirkja sú, sem bygð var 
1573, hafi verið sett á Löndum, hvernig stendur þá á því, að hand- 
rit, sem ritað er eftir 1633, segir um Landakirkju: »þar sem hún 
nú stendur«? Því virðist mér auðsvarað: Nikulás heflr haft fyrir 
sér eldra handrit og skrifað það alt orðrétt upp. En það heflr ekki 
náð fram að 1627. Því, sem frá er sagt eftir það ár, heflr hann 
bætt vlð eftir öðrum heimildum, þár á meðal því, að kirkjan hafl 
verið endurbygð 1631 og Zacharias umboðsmaður jarðaður þar 1633. 
Er þá annað hvort, að hann hefir ekki vitað, að kirkjan var burtu 
frá Löndum þá er hann ritaði, eða honum hefir gleymst að geta þess. 

Kirkjan, sem bygð var 1631, mun hafa staðið fram að 1722. 
Þá er þess getið, að hún hafi verið endurbygð. En 1783—4 var 
byrjað að byggja steinkirkjuna, sem enn stendur. Og með því að 
sú bygging hefir hlotið að standa yflr nokkuð mörg ár, þá heíir 
steinkirkjan ekki verið sett í kirkjugarðinn, heldur hefir gamla 
kirkjan verið látin standa og messað í henni þar til er hin nýja 
var fullgjör. Hún sendur á fallegri flöt, stuttum spöl fyrir vestan 
kirkjugarðinn. Er hún ef til vill fyrsta kirkjan hér á landi, sem 
sett er utan kirkjugarðs. Enn ber hún nafnið Landákirkja. Gamla 
kirkjan heflr svo verið rifin og jafnað yfir rúst hennar. Heflr síð- 

an verið jarðað þar eins og annarstaðar í garðinum, og sést nú 
ógjörla hvar í honum hun heflr staðið. 

Handrit Nikulásar getur þess, að áður en Landakirkja var bygð, 
hafi verið messað í smákirkjum í Kirkjubæ og Ofanleiti. En eftir 
að hún kom hafa þar verið bænahús. Hlutaðeigendur hafa ekki 
viljað missa alt. Bænahúsið í Kirkjubæ stóð fram á 19. öld. Þar, 
sem það stóð, er nú hjallur, og er hann kallaður »bænahúsið«. 
Kringum hann hefir tii skamms tíma vottað fyrir kirkjugarði og 
leiðum. En nú hefir það alt verið sléttað út. Svo sagði mér gam- 
all maður i Vestmannaeyjum, Jón bóndi Jónsson í Ovendarhúsi hjá 
Ofanleiti, að þá er síra Brynjólfur Jónsson var prestur í Eyjunum, 
hefði enn verið 3 legsteinar í Kirkjubæjarkirkjugarði. Hefði þeir 
verið svo máðir, að að eins hefði lítið eitt vottað fyrir letri á þeim. 
Hefði síra Brynjólfur reynt með alúð að lesa á þá, en reynst það 
ómögulegt. Hefði hann því álitið, að ekki væri neitt á móti því, 
að slétta þá alveg, og gera svo úr þeim legsteina yfir aðra menn. 
Og það hefði verið gert. Það væri nú legsteinarnir yfir sr. Jóni 
Austmann, Magnúsi syni hans og Jóni Salómonsen, tengdasyni hans. 

Eftir bænahúsið á Ofanleyti sjást nú engar menjar, en vottar 
fyrir kirkjugarði, sem kringum það hafði verið. Það hefir þó stað- 
íð fram undir miðju 19. aldar. Svo sagði mér Þórunn Sigurðardótt- 
ir, mjög merk kona (f á Loftsstöðum 1899), að þá er hún bjó i 
Fljótsdal í Fljótshlíð, kringum 1850, fór hún eitt sinn með manni 
sínum kaupstaðarferð út i Vestmannaéyjar, og heimsótti kunningja- 
fólk sitt þar. Kom hún þá að Ofanleiti og sýndi síra Jón Austmann 
henni »kirkjuna«, — það hefir víst verið bænahúsið. — Sá hún þar 
talsvert af útskurði, er henni þótti mjög fagur. En sr. Jón sagði 
henni, að nú ætti að fara að rífa kirkjuna, og nú yrði allur þessi 
fagri útskurður seldur á uppboði til eldiviðar. Sér væri ekki unt 
að afstýra því, og mætti hann þó ekki til þess hugsa. — Þá er 
Þórunn sál. sagði mér þetta, var eg með öllu ókunnugur Vest- 
mannaeyjum og hugkvæmdist ekki, að spyrja hana i']V;kar um þetta, 
t. a. m. hvort »kirkjan« sem hún nefndi svo, hefði nú í raun og 
veru verið annað en bænahús. Mér sýnist það nfl ljóst, að þar eð 
byrjað var að byggja steinkirkjuna 1783, þá hafi hún verið fullgjör 
löngu fyrir þenna tíma, og þá líka búið að rífa gömlu kirkjuna frá 
1722, og því hafi það ekki getað verið Landakirkja, sem sr. Jón 
sýndi Þórunni. Ef til vill hefir bænahúsið á Ofanleiti alla tíð verið 
kaliað JdrJeja. 

Geta vil eg þess, að austan við Fornu-Landa túnið hefir nýlega 
verið byggt timburhús, setn kallað er Hof. En þar var ekkert ör- 
nefni áður og engin sögn, sem minti á hof: það fullyrtu kunnugir 
menn. Húsinu var gefið þetta nafn til viðhafnar, og mega seinni 
menn ekki láta það villa sig. 


V. Tyrkjaráns endurminningar. 

Fyrir utan Skansinn, sem áður er skýrt frá, eru ekki mörg ör- 
nefni í Vestmannaeyjum, sem minna á Tyrkjaránið. Og ekki heyrði 
eg neina munnmælasögn, er segði frá atvikum þar að lútandi, nema 
ef telja skal þá, að maður, er Oddur hét, hefði leynst uppi á Hánni, 
séð þaðan alt er fram fór, og sagt frá því síðan. Og um Hundrað- 
mannáhelli er sú sögn, að þar hafi falizt 100 manns, en Tyrkjar 
séð hund, er sat við hellismunnann og þannig fundið hellinn, farið í 
hann og drepið fólkið. Hellirinn er sannarlega ágætt fylgsni og 
ekki óliklegt, að menn, sem vissu af honum, leituðu hælis í honum 
í háskanum. Og vel getur hann að innanverðu rúmað 100 manns, 
og er frá þeirri hlið ekkert á móti því, að sögnin geti verið sönn. 
En á hinn bóginn eru þau ólíkindi á, að mjög er seinlegt að kom- 
ast inn í hellinn. Inn um munnann kemst ekki nema einn maður 
í einu, og hann verður fyrst að skiíða á maganum svo föðmum 
skiftir inneftir honum. Menn hefði því þurft að taka ráð í tíma, 
til að sleppa þar inn svo að ekki bæri á. En hefðu menn samt 
komist þar inn, þá er óskiljanlegt, að þeir hefði hleypt óvininum 
inn til sín, er komið hefði einn i einu skríðandi á maganum. Hætt- 
ara mundi við, að þá er svo margt fólk væri komið þar inn, gæti 
það ekki lifað fyrir loftleysi. Og hvað sem um alt þetta er, þá er 
það athugavert, að þeir sem rituðu um Tyrkjaránið, hafa ekki get- 
ið hellisins. — Tveir aðrir hellur eru þar, sem spursmál gat verið 
um að flýja í, AgðahelMr og Kattarhettir, sem í daglegu tali er líka 
nefndur Kathettir. En engar sagnir eru um þá í þessu sambandi. 

FisTcábyrgin, sem getið er um að sumt fólkið flýði í, eru á stöll- 
um hér og hvar utani hengiháum móbergshamri, sem er sunnaní 
Hánni fyrir austan Herjólfsdal. Eru byrgin mynduð á þann hátt, 
að grjóti er hlaðið á framanverða stallana. Mundi fólki hafa verið 
óhætt þar, ef eigi hefði farið þangað fleiri en niðri gátu legið. En 

Tyrkjar gátu skotið á þá ? er þeir sáu upp yfir grjóthleðsluna, og 
getur síra Olafur Egilsson þess, að það hafi orðið sumum að bana. 

Hellirinn, sem síra Jón Þorsteinsson var veginn í er nú ekki 
lengur til. Hann var undir hraunhamri við sjóinn norðaustur frá 
bænum Kirkjubæ. Þar er brimsamt mjög og hefir sjórinn smátt og 
smátt molað úr hamrinum. Við það hefir hellirinn molast burt. 
Gamlir menn, er eg talaði við, sögðust muna eftir, að á yngri ár- 
um þeirra hefði þar enn verið dálítill skúti, er nú væri horfinn. 

í frásögn síra Ólafs Egiissonar segir, að bátar ræningjanna hafl 
lagt að Brimurð, er þeir komust ekki á land í Kópavík. En svo 
segja kunnugir menn, að við Brimurð sé aldrei lendandi. Þar á 
mót megi oft lenda við Rœningjatanga . Þar er líka sagt að Tyrk* 
jar hafl lent, og nafnið bendir líka til að svo hafi verið. Brimurð 
er að visu skamt frá Ræningjatanga; en ólíklegt er samt, að þessi 
missögn sé síra Ólafl að kenna. En hún gat síðar komist inn í 
söguna. 



Rannsókn 

á |>órsmörk sumarið 1906. 

Eftir 

Brynjúlf Jónsson. 


Svo segir í Landn. Y. 2.: »Ásb,jörn Reyrketilsson og Steinfíðr 
bróðir hans námu land fyrir ofan Krossá fyrir austan Fljót. Stein- 
fiðr bjó á Steinfinnsstöðum ok er ekki manna frá honum komit. Ás- 
björn helgaði landnám sitt Þór ok 'kallaði Þórsmörk; hans son var 
Ketill enn auðgi, er átti Þuríði Grollnisdóttur; þeirra börn váru þau 
Helgi ok Ásgerðr«. 

Svo segir Njála, k. 148: »Kári reið nú vestur fyrir Seljalands- 
múla ok upp með Markarfljóti ok svá upp í Þórsmörk. Þar eru 
þrír bæir, er í Mörk heita allir. Á miðbænum bjó sá maðr, er 
Björn hét . . .« 

Þetta eru einu sögustaðirnir, sem skýra frá bygð á Þórsmörk. 
Það er þvi eigi von, að menn viti mikið um hana. Eigi er unt að 
vita nær bygðin þar lagðist niður, en snemma mun það hafa verið. 
Það lítur helzt út fyrir, að Þórsmörk hafi verið óbygð þá er Jón 
Loftsson bauð Þorláki biskupi að fiytja sig þangað með Ragnheiði, 
systur biskups, » . . . eðr í einhvern þann stað, er eigi sekist al- 
þýða af samneyti við mik«, segir Jón, (Bisk.sög. I. 291). og er þar 
með gefið í skyn, að í Þórsmörk hafi ekki verið hætt við, að hann 
hefði samneyti við alþýðu, þaðan væri engar samgöngur við almanna- 
bygð. Þetta var á 12. öld. En á 13. öld á Ilallskirkja undir Eyja- 
fjöllum skógarítak í Stöng á Þórsmörk (ísl. fornbréfasafn II. 85), og 
bendir það til hins sama. Um orsök til þess, að bygð á Mörkinni 
lagðist niður vita menn heldur ekkert. Ég hefi getið þess til áður 
(sjá Árb. fornl.fél. 1894, bls. 22), að vestan fram með Þórsmörkhafi 
verið undirlendi, er Markarfljót hafi síðan hlaupið yfir, og hafi það 
orðið til þess, að þar hafi eigi þótt búandi vegna vegleysis til bygða. 

Œzka má að vísu á fleira. En nú, er eg fór þangað í sumar 
athugaði eg líkindin til þess, að slíkt undirlendi hefði getað verið 
þar, og staðfestist þá hin fyrri ætlan mín. Virtist mér mjög líklegt ( 
að undirlendisræma hefði verið frá Merkurrananum innfyrir Húsadal, 
en naumast lengra inneftir. Sú ræma hefði þá verið efsta fram- 
hald af Langaness-xmáiYlendhm til fjalla. Og allóhægt hefir verið 
að búa á Þuríðarstöðum að minnsta kosti, hafi eigi verið greiðari 
vegur þangað fyrrum en nú er. Auðvitað held eg þvi eigi fram, 
að eyðing þessa hugsaða undirlendis hafi verið eina orsökin til þess 
að Þórsmörk lagðist í eyði. Það gat t. a. m. verið vikurfall úreld- 
fjöllum, og það gat verið aukning jökla á fjöllunum fyrir ofan og 
þar af leiðandi aukið vatnsmegn í ánum, sem yfir þurfti að fara. 
Merkilegt er það, að þau tvö örnefni sem kend eru við Þórsmörk: 
Markarjijút og Merkurjökull, hafa sitt hvora eignarfallsmynd af mörk. 
Þau eru liklega ekki jafn gömul. Myndin merkur mun vera yngrí. 
Merkurjökull hefir þá siðar fengið nafn sitt. Það er nú að vísu 
ekki sönnun fyrir því, að hann sé sjálfur að einhverju leyti yngri: 
en hending er það i þá átt. — Snemma munu og uppblástrar hafa 
tekið að spilla Þórsmörk, því veðrasamt er þar, þó raunar séu þar 
líka skjól góð víða. Landslagi á Þórsmörk er nokkuð lýst í Árb. 
’94, en leiðrétta skal það hér, að áin, sem nú á dögum er talin að 
mynda norðurtakmörk Þórsmerkur, er þar nefnd Ljósá. Hún heitir 
Þröngá, eins og Sigurður Vigfússon nefnir hana, (Árb. ’92). Hin 
réttnefnda Ljósá er góðum spöl innar. Er landið báðum megin 
hennar, og alt fram að Þröngá, núkallað Almenningur. Landnáma 
nefnir ekki norðurtakmarkið á landnámi þeirra bræðra, Reyrketils- 
sona. Eru mestar líkur til, að það hafi verið Ljósá. Þar skiftir um 
landslag, þangað nær hið hrikalega, en gróðursæla Þórsmerkur- 
hálendi, en fyrir innan Ljósá tekur við breið hraunslétta, skjólalaus 
og gróðurlítil. Er þar heldur ólíklegt til bygðar, enda sjást þess 
engin merki. En fyrir innan Þröngá hefir bær verið. Hann stóð í 
hlíðinni upp frá ánni, er veit mót suðri. Hefir þar verið bæði mik- 
ið land og fallegt meðan óblásið var. í æsku þeirra manna, sem á 
yngri árum minum voru gamlir, var það land þegar mjög blásið, 
en stóð þó eftir allstór jarðvegstorfa í hlíðinni upp frá Þröngá. 
Kölluðu menn torfuna Kápu, af lögun hennar. Hún hélt áfram að 
blása upp, og kom þar þá í ljós bæjarrústin, sem getið er i Árb. ’92 
bls. 38 og ’94, bls. 21. Nú er ekki eftir af »Kápu« nematværsmá 
torfur, sem auðsjáanlega verða alveg horfnar, áður en langt um líður. 

Þessi bær fyrir innan Þröngá er án efa einn af þeim þremur 
bæjum, sem Njála getur um, að verið hafi í Þórsmörk. Og auðvit- 

að er ? að landið gat ekki heitið Almenningur meðan bær var þar. 
Nafn bæjarins er týnt. En ekki sýnist mér vafamál ; að hver bær 
hafi átt sitt nafn i Þórsmqrk, eins og annarstaðar, þó Njála segi um 
þá: »er í Mörk hétu allir«. Það mun vera svo að skilja, að jafn- 
an ; er einhver þeirra var nefndur ; heíir verið bætt við til skýring- 
ar: í Mörk (t. d. Þuríðarstaðir i Mörk). Og stundum, þegar svo stóð 
á ræðu ; hafa þeir verið teknir allir undir eitt ; og nefndir »i Mörk« 
likt og vér segjum nú »í Mörkinni«. Er hugsanlegt að ritari Njálu 
hafl aldrei heyrt þá nefnda öðruvisi en svo ; og ekki þekkt hin ein- 
stöku nöfn bæjanna. Og sé þetta rétt til getið ; þá bendir það til 
þess ; að hann hafl ekki átt heima í Rangárþingi. En líka getur 
verið ; að hann hafl slept að nefna hin einstöku bæjarnöfn ; álitið 
hitt nægja og notað það til að vera stuttorður. Það gerir hann sér 
oft far um. Sigurður Vigfússon ætlar ; að Kápu-bærinn hafl verið 
miðbœrinn á Þórsmörk ; en mér þykir líklegra að það hafl verið 
innsti bærinn. Innar er naumast líklegt að bygð hafl verið, eftir 
landslagi og veðurlagi að dæma. Þuríðarstaðir (sjá Arb. ; 94 ; bls. 22), 
hafa án efa verið fremsti (syðsti) bærinn. En hvar var þá miðbær- 
inn? Um það er eg fyrir mitt leyti varla í vafa. Stuttri bæjarleið 
fyrir innan Þuriðarstaði er Húsadalur. Þar valdi Sæmundur Ög- 
mundsson sér bæjarstæði, er hann vildi búa á Þórsmörk, (sjá sama 
stað), og mun flestum sýnast, að hann hafi ekki getað betur valið. 
Það er óneitanlega byggilegasti staðurinn á allri Mörkinni. Svo mun 
líka hafa verið i fornöld. Kápu-bæjarstæðið hefir vissulega verið á- 
litlegt líka meðan landið var óblásið. En þó fell eg nú frá þeirri 
tilgátu að þar hafi Ásbjörn Reyrketilsson sett bæ sinn, tel eg enn 
líklegra, að hann hafl sett hann í Húsadal. Ekki er von að forn 
rúst sjáist þar, Sæmundur mun hafa sett sinn bæ i hana og þannig 
eyðilagt hana. Bær Sæmundar hefir staðið á fegursta staðnum í 
dalnum, og ekkert er liklegra en að Ásbjörn hafi bygt á þeim sama 
stað. Lækur hefur runnið eftir dalnum og fram hjá bænum. Nú 
er hann þornaður, nema i leysingum, því uppblástur gengur ofan í 
dalbotninn og uppsprettan er sandkafin. Nafnið »Húsadalur« mun að 
vísu eigi vera eldra, en eftir bygð Sæmundar. Nafn hins forna bæ- 
jar hefir ef til vill aldrei verið annað en »Þórsmörk«. Að minsta 
kosti heflr svo verið meðan ekki voru fleiri bæir á Mörkinni. Nú 
vil ég lika ; — til þess að koma ekki i bága við Landn., — falla 
frá þeirri tilgátu, sem enda var lausleg, að Steinfinnsstaðir hafi ver- 
ið fyrir sunnan Krossá og nafnið hafl breyst í Steinsholt. Set ég 
þá tilgátu i staðinn, að Kápu-bærinn sé Steinflnnsstaðir, þvi sam- 
kvæmt Landnámu námu báðir bræðurnir land »fyrir ofan Krossá«, 

Nú var það aðeins Ásbjörn, sem helgaði landnám sitt Þðr. Sé þetta 
rétt til getið ; þá hefir Þórsmörk aldrei náð nema inn að Þröngá, 
eins og enn er talið. En Steinflnnur hcfir þá numið land þaðan 
inn að Ljósá. En þó að Njála aðgreini ekki þennan bæ frá Þórs- 
mörk ; og telji þar þrjá bæi ; þó ekki væru nema tveir þeirra í Mörk- 
inni sjálfri ; þá er það lítilvæg ónákvæmni af manni ; sem þar hefir 
víst aldrei komið. Annars ræður hver sinni meiningu um þessar 
tilgátur mínar. 

Þá er ég skoðaði Kápu-rústina 1893 ; kom ég ekki í Þuríðarstaði 
mér var sagt ; að þar sæist engin rúst. Þá var þar þó talsvert 
blásið ; en meira hefir blásið síðan ; því nú er þar örfoka ofan að 
móhellu. Er vert að geta þess ; að hvar sem örfoka er á Þórsmörk, 
verður eftir þunt móhellulag, og er ýmist að það liggur flatt eða 
því hallar meira eða minna. Fer það eftir því ; hvort land er flatt 
eða því hallar á þeim eða þeim staðnum. En svo þunt er þetta 
móhellulag, að sumstaðar rekur hestur fótinn niður úr því. Undir 
því er þykt sandlag ofan á þursabergi. Ekki verður nú komist á 
hesti til Þuríðarstaða nema á einum stað. Verður að fara afKross- 
ár-aurnum upp úr Engidal. og svo vestur yfir hrygg ranans og ofan 
að Þuríðarstöðum um svo snarbratta brekku ; að það má illfært heita. 
Ekki er þar um bæjarstæði að ræða nema á einum stað. Þar geng- 
ur ávið-flatt nef fram að fljótinu og er að eins sjálft nefið halla lítið 
þar er líka bæjarrústin, grjótið úr henni liggur í dreif ofan á mó- 
hellunni. Ekki er það meira en svo ; að að eins hefir það verið nóg 
i undirstöður veggjanna. Og þó hallinn sé ekki mikill, er hann 
nógur til þess ; að meðan þar var mold og aurbleyta gat myndast í 
leysingum, þá hefir hún sigið undan hallanum og fært steinaraðirnar 
úr lagi, svo ekki er lengur hægt að ákveða húsaskipun, Þó var 
þar enn á einum stað þráðbein steinaröð nál. 10 faðm. löng. Það 
er án efa undirstaðan undir afturvegg aðal-bæjarhússins, sem víst 
hefir verið skift í fleiri herbergi. Af undirstöðu framveggjarins stóðu 
steinar eftir hér og hvar og mynduðu beina röð samhliða hinni. 
Hafði breidd hússins að innanverðu verið hér um bil 4 al. Annars 
lá grjótið i óreglulegri breiðu, og var hún nál. 22 faðm. á lengd frá 
norðri til suðurs. Breiddina var ekki hægt að ákveða, hún var svo 
ójöfn. Til norðvesturs frá breiðunni sáust leifar af sérstöku húsi er 
virtist hafa verið nál. 8 faðma langt og l l /2 faðmbreytt. Austanvið 
rústina er djúp laut eða dálítið gil, hálffult af foksandi; það liggur 
fram í bæjarlækinn. Fyrir austan það lágu nokkrir steinar á mó- 
hellunni í miklum halla. Það voru án efa leifar af húsi og hafa 
fleiri steinar víst verið þar áður en hafa færst ofan í gilið og sand- 

kaflst. Þar voru sindur og hefir þetta verið smiðja. Þar lá meðal 
annara steina, einkennilegt steinbrot. Það er úr þursabergi, nokk- 
uð stórt, ávið-flatt. Er önnur hliðin nokkurn veginn slétt, hin er 
hálf kúpumynduð. Kúpu megin hefir verið höggvin skál í stein- 
inn og sléttfægð innan. Niðar úr botni hennar hefir verið höggvið 
kringlótt gat, nær 1 Va þuml. í þvermál. Um það gat hefir steinninn 
brotnað og er hálft gatið og hálf skálin eftir á þessu broti. Hitt 
brotið er ekki að finna, mun það vera komið í gilið og liggja þar 
undir sandfönn. Svo langt er síðan steinninn hefir brotnað, að sár- 
ið er orðið máð og af því brúnir allar. Hið einkennilegasta er, að 
skálin er öll brunnin innan. Innan í henni er svört húð, gljáandi 
líkt og steinkol, en öll smásprungin. Sprungurnar eru nál. 2 línur 
á dýpt. Ég ímynda mér nú, að hinn hluti steinsins hafi verið eigi 
minni en þessi, og á honum eigi minna af skálinni, og að i henni 
hafi brunnið smiðju-eldur, en gatið verið fyrir aflhólk, loftið leitt 
gegnum það til eldsins. I bæjarrústinni var á einum stað talsverð 
hrúga af viðarkolaösku undir steinum, en eldstó sást þar ekki. 
Skamt frá rústinni vestan megin, nær fljótinu, var á einum stað 
einkennileg hola, sem leit út fyrir að vera höggvin gegnum móhell- 
una með sérstakri lögun. Meginhluti hennar er skáhalt-ferhyrndur 
og snýr eitt horníð fram að fljótinu. En gagnvart því, á þann veg 
sem að fljótinu veit, er ekkert horn, en í þess stað spaðamynduð 
framlenging. Að henni meðtaldri er holan á þann veginn nál. 2 al. 
löng. Hola þessi er full af mulinni beinösku. Var ekki að sjá, að 
nein önnur aska eða neitt annað væri saman við hana, nema hvað 
hún er sandrokin ofan. Ég kannaði hana vel þverhandar djúftnið- 
ur, og var alstaðar sama beinösku-mylsnan óblönduð. Ég vildi sem 
minst hagga þessu, því mér kom í hug, að það kynni að vera leif- 
ar frá heiðnum heimablótum. En auðvitað get eg ekkert fullyrt um 
það. En svo mikil og svo hrein beinaska er einkennileg. Stein- 
skál mikil eða steinker stóð hjá rústinni. Það var 1 1 / 4 al, á lengd 
og nál. 1 al. á breidd, en varla l / 2 al. á dýpt að því er virtist. 
Raunar var ekki hægt að mæla dýptina nákvæmlega, því keriðvar 
fult af sandi, en alt sprungið í smáparta, sem högguðust við það er 
sandurinn var færður burt, en höfðu áður haft stuðning af honum 
og voru því óhaggaðir að mestu. Botninn var lítt eða ekki brotinn, 
enda virtist hann mjög þykkur Létum við 1 ) hann óhreyfðan, en 
röðuðum brotunum sem haggast höfðu, svo að kerið komst í samt 
lag aftur. Efní steinkers þessa er ljósgrátt móberg allþétt í sér, en 


*) Sigurþór bóndi Ólafsson i Hlíðarendakoti var fylgdarmaður minn. 

þö mjúkt og auðunnið, Er sú steintegund eigi sjaldgæf á Þórsmörk, 
sjást víða molar úr henni i framburði giljanna. Kerið var utan við 
rústina og virtist hafa staðið úti. Má vera að það hafi verið þvotta- 
stampur. í rústinni fundum við leifar af ýmsum smáhlutum, nokk- 
ur brýnjsbrot ; krók úr fötukilp, odd af ljáspík og þyrsklingsöngul 
auk ýmissa smábrota af járni, sem ekki verður séð úr hverju eru, 
og fáeina smásteina, sem bornir hafa verið til bæjar frá fljótinu. 
Þyrsklingsöngullinn er vottur þess ; að þaðan hefir maður farið í út- 
ver til róðra; hann hefir haft öngulinn heim -með sér frá sjó, eftir 
að hann hafði notað hann þar. Til heimanotkunar á Þórsmörk gat 
öngullinn eigi verið ætlaður. Loks skal þess getið, að sunnan und- 
ir nefinu, sem rústin er á, rennur lækjarsitra í fljótið, og hefir þar 
verið bæjarlækur og vatnsból Þuríðarstaða. 

Sé það nú rétt til getið, að bær Ásbjarnar Reyrketilssonar hafl 
verið þar sem nú heitir Húsadalur og hafi Ásbjörn búið þar til elli 
þá er það eðlileg tilgáta, að Ketill son hans hafi reist bú að föður 
sínum lifanda og því gjört sér annan bæ í landnámi hans. Og þar 
eð kona Ketils var Þuriður Gollnisdóttir , þá liggur beint við, að bær 
Ketils hafi verið kendur við nafn hennar og það hafi verið Þuríð - 
arstaðir . Sérstaklega væri það líklegt, ef hún hefði lifað mann sinn 
og búið þar eftir hann. Örskamt má heita milli Húsadals og Þur- 
íðarstaða. Þó verður það nú ekki komist með hest, nema fljótið sé 
svo lítið að ríða megi undir hömrum. En þar hygg ég að áður hafi 
verið undirlendi, sem að framan er tekið fram. 

Eg sagði hér að framan, að ég væri fallinn frá þeirri lauslegu 
tilgátu, að nafnið Steinfinnsstaðir hefði breyst í Steinsholt. . Nú set 
ég fram aðra tilgátu viðvíkjandi landinu sem Jörundur goði »fóreldi 
og lagði til hofs«. Hún er sú, að með orðunum »milli Krossár og 
Jöldusteins« sé átt við alla landspilduna milli Krossár og Jökulsár. 
Jökulsá er milli Steinholts og Langaness og hefir að líkindum til 
forna runnið í fljótið eigi alllangt frá Jöldusteini, ef til vill runnið 
áður saman víð Steinsholtsá niðri á undirlendinu. Þetta landnám 
Jörundar hefði þá náð yfir Goðaland 7 Stattkholt og Steinsholt. Þá 
hefði Hoftorfa á Steinsholti haft nafn af hofi Jörundar — þó það 
stæði þar ekki — og Steinsholt haft nafn af hínum stóra steini, sem 
stendur í Hoftorfunni, en »Bjórinn« væri láglendis-spildan sem liggur 
ofan að fljótinu á þessu svæði. Hefir þar þá verið graslendi og hefir 
það verið sambandsliður milli Langaness og láglendisgeirans vestan 
fram með Þórsmörk. Hefir þá legið vegur eftir öllu því láglendi 
endilöngu. Kemur þetta alt vel heim bæði við Landn. og Njálu. 
En af þessari tilgátu leiðir, að hvergi verður hægt að hugsa sér 

rúm fyrir Steinfinnsstaði annarsstaðar, en fyrir innan Þröngá, og er 
það í samræmi við tilgátu mína hér að framan. 


Hellar , skútar, gjögur og glufur, eru víða á Þórsmörk íbrúnun- 
um utanmeð ; og sýnrr það ljóslega ? að sjór hefir náð þangað fyrrum 
Tveir hellar hafa nöfn: Snorrariki og Sóttarhellir . Um Snorraríki 
er sú munnmælasögn, að hann hafi nafn sitt af sekum manni er 
hafi hafst þar við. Og það er ekki ósennilegt, því þar er ilt aðsókn- 
ar. Hellirinn er hátt uppi í lóðréttum hengi-hamri, eru sporhöggv- 
in í bergið til að klifra upp. Ekki eru þau stærri en aðeins fyrir 
tærnar og fingurgómana, og fram úr dyrunum skagar laus steinn, 
eigi alllítill, sem líklega hefir verið halaður upp og settur þar til að 
gjöra uppgönguna en óhægari. Enda er ekki allra færi að fara í 
hellinn. Þó átti eg tal við mann ; sem komið hafði í hann. Sá 
maður fullyrti að hellirinn hefði engin þau kennimerki innan ; er 
bæri vott um mannaverk. En á hamrinum, sem hellirinn er í ; sér 
þó talsvert af mannaverkum neðantil, auk sporanna, sem nú er 
getið. Það eru nöfn og fangamörk margra manna, án efa einkum 
fjárleitarmanna. Þau eru auðsjáanlega misgömuþ sum eru máð, sum 
aftur nýleg ; en langflest þar á milli. Letrið á flestum er latínuletur 
þó sá ég þar settletur og litið eitt af rúnum. Eigi virtust þær 
mjög fornlegar. 

Um Sóttarhellir er sú munnmælasögn ; að þar hafi margir fjár- 
leitarmenn dáið sviplega í einu og að þessvegna hafi hellirinn siðan 
verið vígður; hafi þá verið festar upp i ha-nn klukkur og sjáist þess 
enn merki. Þessa sögn hafði ég heyrt i mörgum og mismunandi »út- 
gáfum«. Þess vegna varð mér það nú ; sem sjaldan er vant ; að ég 
gaf munnmælunum engan gaum og fór ekki að skoða hellinn. Þess 
iðraðist ég þó ; er ég kom til baka út í Fljótshliðina. Þar hitti ég 
þá mann ; er komið hafði í hellinn og athugað hann ínnan ; sagði 
hann að sér virtust raunar líkur til ; að aðallega væri hellirinn nátt- 
úrusmíði ; en þó líklega lagaður af mönnum. Tvö berghöld væru 
uppi í ræfrínu ; hvort gagnvart öðru ; hola væri inn úr gaflinum, 
höggvin af mönnum ; og á ræfrinu sæist á einum stað votta fyrir 
ókennilegu letri. Af þessu datt mér það spursmál í hug: Skyldu 
ekki írskir munkar hafa búið í hellinum fyrir landnámstíð? Sú til- 
gáta væri í samræmi við grein mína: Um hella undir Eyjafjöllum y í 
Arb. ; 02 ; og við hina vel rökstuddu grein Einars sýslumanns Bene- 
diktssonar um Irabýlin (Fjallk. XXII ; tölubl. 41, 42). 



Fornleif afundur 

á Gýgjarhóli 1906. 


Á Grýgjarhóli í Biskupstungum hefir ? svo lengi sem menn vita 
til, verið framhýsi, sem hefir verið kallað »sTcdli«. Það var smáhýsi 
austanmegin bæjardyra, hafði inngang frá þeim ? en sneri stafni fram 
á hlaðið. Eftir því sem það leit út nú upp á síðkastið, var að sjá 
sem þar hefði átt að gjöra ofurlitla stofu, en aldrei verið þiljuð 
innan. Engin forn einkenni hafði þessi »skáli« önnur en nafnið, 
En af nafninu virðist mega ráða að þar hafi fyrrum verið skáli í 
raun og veru og húsið síðan haldið nafninu, hvernig sem því var 
breytt á ýmsum timum. 

í vor er leið (1906) tók Guðni bóndi Diðriksson »skálann« ofan, 
stækkaði tóftina, setti þar stofu, eins og nú tíðkast og gjörði kjalb 
ara undir. Hann er nál. 5 ál. breiður og 3 ál. djúpur. Lengd hans 
fram og inn var ekki mæld, því hún kemur hér ekki tíl greina að 
öðru en því, að svo sem 3 ál. frá innra gafli kjallaragrafarinnar 
varð fyrir veggjarundirstaða úr stórgrýti yflrum þvera gröfina. 
Framan við hana var ekki að sjá að moldin hefði nokkurn tíma 
verið hreyfð. En fy-rir innan undirstöðuna varð fyrir gólfskánar- 
belti yflrum þvera. gröflna, svo sem 3 ál. djúpt í jörðu. Langs með 
innra jaðri gólfskánarbeltisins var rennumynduð þró með öllum innra 
gafli grafarinnar yflr um þvert. Hún var nál. 1 l / 2 fet á vídd og 
þar á við á dýpt svo langt sem grafið var austur og vestur. í 
botni hennar var hvítt vikurlag — sem þar er alstaðar i jörðu 2—3 
ál. undir grassverði. — Veggir þróarinnar voru klæddir innan með 
helmm, sem voru reistar á rönd þannig, að efri rönd hverrar hellu 
var bein og slétt og lá jafnlágt gólfskáninni. Helluþak var yfir 
þrónni allri, nema svo sem 1 1 / 2 fet í austurendanum. Það var opin 
hola, afmörkuð með þverhellum. Hún var full af viðarkolamylsnu. 
Annarstaðar var þróin full af ösku undir helluþakinu, og virtist 
sú aska vera mestmegnis, ef ekki eingöngu móaska. Hellurnar sem 
þöktu þróna, voru rauðsvartar í gegn af eldhita, og svo sundur- 

sprungnar, að þær fóru allar í mola þegar Guðni tók þær upp. Var 
auðséð að eldur liafði verið kyntur eftir endilöngu helluþakinu yfir 
þrónni. En hvergi sást op ; er askan hefði farið um ofan í þróna. 
Þó er það ekki að marka, því innri jaðar helluþaksins gekk inn- 
undir innri gafl kjallaragrafarinnar, og gátu verið smá-op þeim 
megin ; þó' eigi væri athugað. Og mjög er líklegt ? að inni undir 
gaflihum hafl falizt annað gólfskánarbelti ? á breidd við hitt ? og 
veggjarundirstaða þar fyrir innan. Þá kæmi það út ? að þróin og 
helluþakið yfir henni hefði verið arinn og legið eftir miðju skála- 
gólfinu endilöngu. Lengd skálans verður ekki ákveðin ? því á hvor- 
uga hlið var grafið fyrir enda veggjarundirstöðunnar eða gólfskán- 
arbeltisinS; þess ér í ljós kom. En þróin virtist enda í báðum horn- 
um grafarinnar. Vestasta hellan á helluþakinu var stór og gekk 
innundir grafarvegginn. Lét Guðni hana vera kyrra; en hann kann- 
aði með járni hvort þróin næði lengra, og varð þá fyrir steinn, er 
hann hugði vesturgafl þróarinnar. I austurhorninu var kolaholan, 
sem fyr getur; én austurfyrir hana var heldur ekki grafið. 

Einkennilegt var það ; að helluþakið yfir þrónni var neðantil 
alsett svörtum kleprum ; — líklega einskonar sótkleprum ; — erlíkt- 
ust að nokkru leyti hálfbrunnum steinkolum, en að nokkru leyti 
hellulitar-molum eða stálbiki. Þeir muldust hæglega og líktust 
hrafntinnu í sárið. Lykt höfðu þeir sótkenda ; en daufa mjög. Eigi 
kviknaði á þeim af eldspýtu. Þarf það skýringar, sem bíða verður 
að sinni ; hvernig sót gat myndast neðan á hellum þeim ; sem eldur 
var kyntur ofaná ; — og þetta svo djúpt í jörð ; að undirblástur sýn- 
ist ólíklegur ; enda þróin full af ösku ; svo loft komst ekki að. 

Þá er Guðni var að moka ofan af gólfskáninni ; komu upp í 
uppmokstrinum 2 eða 3 vaðmáls sneplar úr grófgerðu efni en lítt 
fúnir. Þeir voru rauðleitir (moslitaðir?). Einnig kom þar upp ljós- 
kola af járni. í henní sáust leifar af kertapípu fram af skaftinu, 
en sjálf var hún mjög brunnin að framan og hafði verið settur á 
hana nýr framhluti ; festur með hnoðnöglum. Hann var hornóttur 
en eigi frammjór ; sem ljósakolur vanalega voru. Er auðséð, að 
hann hefir verið hafður fyrir deiglu. Bæði koluna ; vaðmálssneph 
ana og sýnishorn af sótkleprunum ætlar Guðni Forngripasafninu. 
Einnig urðu fyrir 3 brot úr nó (til að herða í sláttuljái), er hafði 
vérið höggvinn til úr mósteini og breiðari neðan en að ofan. Enda- 
brotin vöntuðu ; hafa víst leynst í moldinni. Vatnsraufin í brotum 
þessum var eigi dýpri né breiðari en um 1V 2 þuml. 

Eun má geta þess ; að rúmri alin ofar en gólfskánin var eða 

tæplega 2 álna djúpt í jörðu, varð fyrir partur af helluflór og á 
honum veggjarundirstaða. Þær leifar hafa verið yngri en hinar og 
hefir húsinu þá verið hleypt upp frá því sem var. 

Framantaldar menjar hafa sýnt það og sannað, að slcála-n&lmb 
á öýgjarhóli hefir ekki verið neinn seinni tíma tilbúningur, því hér 
hafa óefað fundist leifar af eldaskála og arni. Og svo sýnist, sem 
hér hafi jafnframt verið smiðja, þar sem málmur var bræddur, ljáir 
hertir o. s. frv. Einkum er þó þessi fundur merkilegur að því leyti 
að hann er þeygjandi vottur þess hve lengi nöfn geta haldist og 
minnt á uppruna sinn, þó kennimerki séu breytt og gleymd fyrir 
löngu. Br. J. 


i 



Fornleifar 

i Landsveit 


Á tveim stöðum í Landsveit hafa menn nýlega tekið eftir forn- 
leifum, er áður höfðu dulizt. Hefl eg nú skoðað þær og vil með 
fáum orðum geta þeirra. 


I. 

Þess er getið i Árbók Fornleifafélagsins 1898, bls. 6, að hraun 
liggur undir jarðvegi í allrí Landsveit ofan til Lækjarbotna. Sé vel 
athugað, má sjá, að fram á þetta meginhraun heflr runnið annað 
nýrra hraunfióð, sem þó heflr brátt stöðvast og myndað upphækkað- 
an skjöld ofan á hinu. Eru brúnir þess allglöggvar og liggja fyrir 
vestan Galtalæk, fyrir ofan Mörk og Eskiholtsbjalla og þaðan inn 
fyrir Ósgröf. Sú hliðin, frá Eskiholtsbjalla inn að Ósgröf, liggur 
mót norðvestri. Alt heflr þetta land verið grasi og skógi vaxið á 
landnámstíð, og hefir það þrátt fyrir tíðar skemdir af Heklu gosum 
fyrrum, haldist nokkurn vegin við fram að 1882. Þá blés á stutt- 
um tíma burt allan grassvörð af nýrra hrauninu, nema á dálitlum 
geira að norðvestan verðu. Þó blæs hann meir og meir upp, og er 
brúnin nú blásin langt inn fyrir Eskiholtsbjalla. Þar í brúninni 
hefir fyrir skömmu blásið upp bœjarrúst. Talsvert grjót er í henni, 
sem liggur á dreif, og er því óhægt að ákveða undirstöður nema 
hér og hvar. Enda voru þær nokkuð gengnar úr lagi, þvi jarðveg- 
ur er sendinn og halli nokkur. Þó má sjá, að aðaltóftin, bæjarhús- 
ið, hefir verið hér um bil 12 faðma löng og um l _1 /a f^ðm breið og 
heflr enginn miðgafl verið í henni, svo séð verði. Fleiri tóftir eru 
þar og allar óglöggvari. Eigi vita menn neitt um nafn þessa bæj- 
ar. En geta má þess að láglendið frá brúninni út að Yrjaós (Skarfa- 
nesslæk) er kallað Síðunes. Mun »nes« nafnið koma af því, að læk- 
ur, sem nú er horflnn hefir runnið frá brúninni i Skarfaneslæk. En 
brúnin sjálf hefir að líkindum verið kölluð Síða og á það ekki illa 

við landslagið. Þó er það örnefni nú gleymt. Er hugsanlegt að 
bærinn hafi heitið Síða. En um það er ekkert hægt að vita. 

II. 

Austur við Stóruvallalæk þar sem bærinn Fellsmúli var settur, 
er hann var færður undan sandfoki 1882 (Árb. ’98 bls. 3) hét áður 
Hólmengi. Er auðséð á gömlum farvegi, að þar heflr hólmi verið í 
læknum áður. í þeim hólma hafa menn nýlega tekið eftir fornum 
rústum, mjög niður sokknum. Þær skiftast í 2 flokka og er svo sem 
20 faðma bil á milli. I þeim flokknum sem ofar er með læknum, 
eru 6 tóftir að meðaltali um 7—8 fðm. langar. Eru 3 samhliða og 
snúa austur og vestur, við austurenda þeirra eru tvær er snúa norð- 
ur og suður, hvor af enda annarar og þó ekki samfastar. Austur 
af þeim, næst læknum, er ein sem snýr austur og vestur og er hún 
óglöggust þeirra allra. I hinum flokknum, neðar með læknum, eru 
þrjár tóftir samhliða og snúa frá norðaustri til suðvesturs. Sú sem 
fjærst er læknum, er styzt um 4 faðmar, miðtóftin um 8 faðmar en 
sú sem næst er læknum alt að 16 faðmar, og mismunar lengd þeirra 
til suðvesturs, hinir endarnir virðast jafnir. í millibilinu milli flokk- 
anna, nálega jafnnærri þeim báðum, er kringlótt tóft, um 5 faðmar 
í þvermál og virðist hún dálítið upphækkuð. Eigi er tóftin svo 
glögg að skil sjáist fyrir dyrum á henni. 

Hvaða bygging hefir hér verið? Mér sýnist tvent til sundur- 
dráttarrétt eða þingstaður. Sundurdráttarrétt hefði þó trauðla verið 
sett út í hólma. Enda bendir skipun tóftanna ekkí á það, og eink- 
um að »álmenning« vantar, því kringlótta tóftin er of lítil til þess. 
En hafl hér verið þingstaður þá hafa Landmenn einir háð það þing 
og þá er það að líkindum eldra en ÞmgráoZís-þingstaðurinn (sjá Árb. 
’92 bls. 60). Sá þingstaður virðist valinn fyrir Land- og Holtamenn 
í sameiningu. Gæti hann verið fluttur þangað héðan í þvi skyni. 
Og enn fornlegri eru þessar rústir en Þingholtsrústirnar. Eg bendi 
að eins á þetta. 


III. 

Rúst Skarfaness hins forna er að vísu ekki nýfundin. Þó skal 
nú líka minnast á hana. I Árb. ’98 bls. 6, er Skarfaness hins forna 
getið, og bent á að þar muni á sínum tíma hafa verið bænahús og 
kirkjugarður, því þar hefði blásið upp mannabein. í það sinn fann 
eg þar þó aðeins 2 hauskúpur og huldi þær. En oft höfðu þar áð- 
ur blásið upp bein, ávalt samt sundurlaus og óvíst hvernig þau 
höfðu legið. Þau gátu því ef til vildi, verið frá heiðni. í því skyni 

að fá ef unnt værí, frekari vissu um þetta, fór eg þangað nú aftur 
og sóra Ofeigur Vigfússon með mér. Rústirnar eru hjá efstu upp- 
tökum Skarfanesslækjar, sem í fornöld mun hafa heitið Engá, og 
rennur í Þjórsá um Yrjaós. Þær eru í þremur smáhólum og ör- 
skamt milli. Á mið hólnum hefir sjálfur bærinn verið og er rústa- 
bungan yfirum hann þveran frá austri til vesturs. Sunnanundir 
henni er hóllinn lítið eitt lægri. Virtist þar votta fyrir stuttri veggj- 
arundirstöðu svo sem 4 fðm. frá suðurbrún bungunnar. Hjá henni 
fundum við hauskúpu, sem eigi var alveg ofanjarðar. Vildum við 
forvitnast um hvort þar væri meira, og fundum þá leifar af heilli 
beinagrind er sneri frá vestrí til austurs. Svo nærri var komið að 
hún blési upp, að moldarlagið sem hún lá í, var varla l /% al. þykkt. 
Undir því var 8 þml. þykkt lag af svörtum vikri og þar undir ann- 
að af hvítum vikri, vel 12 þuml. þykkt. Undir því var 2 þuml. 
þykkt moldarlag en svo aftur hvítur vikur. Þetta sáum við í gröf 
þeirri er við grófum beinin í, ásamt 4 öðrum hauskúpum, sem þar 
láu í sandinum uppblásnar, og höfðu borist sín í hverja áttina. Yfir 
gröfina settum við leiði af grjóti. 

Það, að beinagrindin snéri frá vestri til austurs, bendir á kristna 
greftrun, enda þótt eitt dæmi sanni ekkert. Og í fornöld hefir 
Skarfanes án efa verið slíkt höfuðból, að engin ólíkindi eru á því 
að sá er þar bjó í fyrstu kristni, hafi sett kirkju á bæ sínum. En 
eigi hefir hún staðið langt fram á aldir, þar eð hennar er hvergj 
getið. Enda gat þar ekki verið um neina kirkjusókn að ræða, held- 
ur aðeins heimiliskirkju. 

fíin þykku vikurlög sem hér eru, munu eigi hafa verið svo 
þylik yfir alla jörð, en í skjólinu undir hólnum hefir vindur dregið 
vikurinn saman í fannir, hverja ofan á aðra. En svo langt er síð- 
an, að á landnámstíð hefir jarðvegur verið gróinn yfir þær. Og þá 
er kirkjan var þar, hefir hann verið orðinn svo þykkur, að óþarfl 
hefir þótt að grafa dýpra en ofan að vikrinum. Nú er lítið eftir af 
jarðveginum, helzt undir grjóti. Og nú er sú kvísl lækjarins, sem hjá 
rústinni rann, svo sandkafin, að hún rennur ekki fram nema i 
rigningatíð og getur ekki lengur veitt hlífð fyrir sandfokinu. 

Br. J. 



Athugasemdir 

við Arbók Fornleifafélagsins 1905. 

Eftir 

Brynjúlf Jónsson. 


Fornleifarannsóknir geta, eigi síður en hvað annað, lengi staðið 
til bóta. Nýjar athuganir, nýjar bendingar geta þá og þá leitt til 
nýrra upplýsingar og nýrrar niðurstöðu um eitt og annað. Það er 
ekki langt síðan 1904, er eg ritaði greinarnar um rannsókn mína í 
Árnesþingi, sem prentaðar eru í Árb. 1905. Þó hefl eg siðan fengið 
tilefni til að gjöra athugasemdir við ýms atriði í þeim greinum: 

I. 

Á bls. 4 er sú tilgáta sett fram, að bærinn Fljótshólar kynni 
fyrst að hafa staðið þar, sem nú heitir Kelavarða á öldunni vestan- 
halt fram undan Fljótshólum. En það mun ekki rétt til getið. Þvi 
nú hefi eg fengið að vita, að Kelavarða er í Ragnheiðarstaðalandi. 
Bær virðist samt hafa verið þar, og annar skamt frá honum. Á 
það benda grjótþústir. En það mun hafa verið afbýli frá Ragn- 
heiðarstöðum, sett við landamæri. Nú hefi eg líka fengið að vita, 
að til er sögn um eldri Fljótshóla en þá, sem nú heita Fornu-Fljóts- 
hólar. í vesturhalt súður frá Fljótshólum, nær í sömu stefnu, sem 
Fornu-Fljótshólar eru, en miklu lengra burtu, fram í öldunni fyrir 
sunnan vik það, er gengur vestur úr Þjórsá, er sá staður sýndur, 
sem sögnin segir að Fljótshólar hafi fyrst staðið. Þar heitir nú 
Bátsmelur, en er þó enginn »melur«, heldur grótþúst sem svara 
mundi bæjarstæði. Mikið byggingargrjót hefir verið dregið þaðan á 
ís heim að Fljótshólum og er þó talsvert eftir. Fyrst er sagt að 
grjótþústin hafi verið hulin af stórum blöðku-mel, — því heitir þar 
Báts -mélur, — en hann er alveg blásinn burtu. Engir »hólar« sjást 
þar nú, heldur en annarstaðar á Öldunni. En enginn getur gizkað 
á, hvaða mishæðir þar kunna að hafa verið hér og hvar, áður en 
Aldan myndaðist eða náði að hylja þær. 

II. 

A bls. 5 ? þar sem lokið er að ræða um landnám Lofts gamla 7 
hefði ef til vill verið ástæða til að setja fram dálitla tilgátu. Svo 
stendur á ; að hjá bænum Rútsstöðum , — sem er í landnámi Lofts, — 
rennur lækur eigi alllítill og þaðan suðaustur í Vörsabæjarlæk. Á 
nokkrum spöþ suðaustast í Rútsstaðalandi, er þessi lækur kallaður 
Þorleifslœkuv og þar heitir Þorleifshóll hjá læknum. Nær hólnum 
liggur alfaravegur yfir lækinn og er þar brú á honum, — annars 
er hann þar ófær. Sú brú heitir Þorleifsbrú. Nær hún þvert yfir 
um dælardrag það 7 er lækurinn rennur eftir. Yfir þá brú hefi eg 
oft átt leið, ungur og gamall. Man eg vel, er eg sá hana fyrst, 
hve tilkomumikil mér þótti hún fram yfir aðrar smábrýr, er eg hafði 
áður séð. Hún líktist mest hryggmynduðum grasbala. Hún var hér 
um bil axlarhá um miðjuna og á að gizka 5 ál. breið að neðan, en 
fiáði svo uppeftir, að gatan, sem cftir henni lá, var ekki nógu breið 
fyrir 2 hesta samsíða. En hún var ávalt góð yfirferðar, beinhörð 
og bleytulaus þó rigningatið væri og var aldrei að sjá, að hún hefði 
verið endurbætt eða þyrfti viðgjörðar við. 

Þá er farið var að gjöra vegabætur eftir nýjum vegalögum, 
var Þorleifsbrú rifin niður og henni breytt: hún var gjör lág og 
flöt og svo breið ofan, að hestar gátu mæzt á henni. Yfir vatns- 
auganu (læknum sjálfum) var gjör timburfleki. Svo voru aðrar 
brýr, sem þá voru gjörðar. Síðan hefir hún líka þurft stöðugt við- 
hald, eins og þær, sem ekki er tiltökumál. Fleiri brýr eru nú þar 
skamt frá á öðrum lækjum, en á sama veginum, likar henni. Því 
dettur mér í hug að óttast fyrir, að hún kunni að týna nafni þá er 
fram líða stundir. Því skal það aftur tekið fram, að Þorleifslækur 
rennur hjá Rútsstöðum, er þar bæjarlækur. 

Það er Þorleifs nafnið, sem hér vakti eftirtekt mína. Sturlunga 
getur þess þar, sem hún segir frá örlygsstaðafundi, að þá er Sunn- 
lendingar, fýlgdarmenn Gissurar, riðu neðan frá Jökulsá, féll maður 
af baki og hlógu menn að. þessi maður er nefndur Þorleifur spaði 
frd Rútsstöðum. 

Það er nú tilgdtan. sem eg talaði um að setja fram, að Þorleif- 
ur spaði kunni að vera sami maðurinn sem sá, er brúna gjörði og 
örnefnin eru kend við. Hann bjó á Rútsstöðum, og brúin er ein- 
mitt á Rútsstaðalæknum, þó fjær bænum sé nokkuð. Hann virðist 
eigi hafa verið mikill hermaður eða reiðmaður og hefir naumast 
»átt heima« í þeim flokki, eða því ferðalagi, sem hann var þá i. 
Menn hlógu að er hann féll af baki. Það bendir ekki á, að þeim 
hafi þótt mjög undir um hann. En ef yiðurnefni hans, sgaði , þýðir 

sama sem mokstrarréka, þá er ekki ólíklegt, að það bendi á verk- 
færið, sem hann var kunnastur fyrir að vinna með: reku-spaðann, 
moldarrekuna, með öðrum orðum: að hann hafl verið garðlagsmað- 
nr, byggingamaður, og þá að líkindum starfsmaður og nytjamaður 
heima fyrir. Slíkur maður var líklegri en þeir, sem í stórræðum 
vildu standa, til þess að vilja greiða veg ferðamanna og brúa ófær- 
an læk, svo beina leið mætti komast. 0g auðséð var á brúnni, að 
sá sem hana bygði hafði ætlast til, að hún skyldi verða endingar- 
góð. 

Mér sýnist tilgátan ekki ólíkleg. En sé hún rétt, þá hefir Þor- 
leifur spaði verið annars maklegri en aðhláturs. 

III. 

Á bls. 5, þar sem lokið er máli um Rauðárhól, hefði átt að geta 
þess, að upp frá bænum liggur djúp og mjó laut, líklega uppgróin 
hraungjá, skáhalt upp í hraunið, og eru í henni straumlaus leir- 
vatnsdrög, sem ekkert afrensli hafa. Heflr þess verið getið til, að 
þessi laut kunni fyrrum að hafa veriö kölluð Rauðá. En ekki er 
hún líkleg til að hafa borið nafnið d. Bæjarnafnið er ekki heldur 
borið fram í daglegu tali Rauðárhóll, þó svo sé ritað, heldur ávalt 
Rauðfflí'hóll. Og sé þessi hjáleiga gömul, þá hefir hún að líkindum 
áður staðið framar og fjær þessari la-ut, en verið færð undan sjó 
eins og flestir aðrir bæir þar strandlengis. 

IV. 

Á bís. 6 hefl eg lýst undrun minni yflr því, að ekki hækkaði 
vatnið í Grímsdæl þá er Skipá hætti að renna. En nú er eg þess 
vís orðinn, hvernig á því var háttur. Áður rann lækur, eigi all- 
lítill, úr Traðarholtsvatni ofan i Grímsdæl. Hann hét Grjótlækur. 
Því hætti Skipá að renna, að Skipamenn stýfluðu Grjótlæk uppi við 
vatnið, svo hann er ekki lengur til. Orsökin var sú, að þá er 
Grímsdæl tók að grynnast af sandi, er í hana barst frá sjónum, þá 
gat hún ekki lengur tekið á móti öllu því vatni, sem lækurinn bar 
fram í leysingum. Flæddi það heím að bæ á Skipum og jafnvel 
inn í hús á stundum. Traðarholtsvatn bætti sér upp afrensli með 
þvi að mynda nýjan læk, sem nefndur er Nýilækur og rennur í 
Baugstaðavatn. Hinn forni Traðarholtslækur, — sem öðru nafni 
nefníst Hörpuhólslækur, — gat nefnilega ekki, landslags vegna, 
bætt við sig öllu því vatni, sem Grjótlækur hafði borið fram. 

Ein af ihjáleigum Traðarholts heitir Grjótlækur. Sá bær heflr 
nafn af læknum, því hann rann þar hjá, Mun hann aldrei hafa 

staðið nær sjó en hann er og ekki verið færður. Hann er neðstur 
af öllum Traðarholts-hjáleigum. Bærinn að Skipum stendur nú rétt 
hjá honum. 


V. 

Á bls. 8 er það tekið fram, að bæjarnafnið að SJcipum bendi á 
hafnarstöð og skipaferð og jafnframt, að nú sýnist það eigi líklegt. 
En því má bæta við, að þar, sem hann er nú, hefði hann víst aldrei 
fengið þetta nafn. Hann er ekki svo nærri sjó, að ástæða væri til 
að kenna hann við sMp, þó þau væri þar við sjóinn. Það er auð- 
ráðið af likum, að hann hefir, eins og aðrir sjóbæir þar strandlengis, 
verið færður lengra eða skemmra frá uppruna-stað sínum undan 
sjónum. Enginn veit nú hvar hann hefir áður verið. Sá staður er 
annaðhvort hulinn sjó eða sandi. Honum hefir ekki þótt óhætt nær 
sjó en uppi við Grimsdæl nær Grjótlæk. En eins og venjulegast 
er, þá er bæir eru fluttir, hefir hann verið látinn halda nafni sínu, 
þó það ætti þá ekki lengur við. Mætti telja mörg dæmi upp á það 
og er oftast heppilegra en að nýtt nafn sé upp tekið, sem þó eru 
líka dæmi til. 

En fyrir utan líkurnar get eg nú tilfært bréflega sögn um það, 
að bærinn var fluttur. Eftir lát Þorleifs sál. Kolbeinssonar á Háeyri 
fekk eg að skoða bréfa skræður, sem til voru eftir hann. Þær voru 
grautfúnar og áttu að brennast. Þar fann eg þó tvö blöð svo læsi- 
leg, að eg gat tekið gallalítið afrit af þeim. Á öðru var dómur 
Þórðar biskups um dagsverk presta. Á hinu var skrá yfir Skipa- 
bændur síðan bærinn var fluttur. Hana gat eg þó ekki tilfært þar, 
sem Skipa er getið í Árb. 1905, því þá er eg ritaði það, gat eg ekki 
fundið afritið og mundi innihald þess of ógjörla til að minnast á 
það. Nú hefi eg fundið það aftur og set það hér. Fylli eg sjálfur 
í eyðurnar. 

»Tómas er maður nefndur er bjó vestur á (landi) ógiftur og 
hélt bústýru og tók til upp(eldis) pilt og stúlku. Pilturinn dó 18 
vetra vofei(flega). En Tómasi varð svo mikið um, að hann se(ldi) 
eigur sínar allar og eirði hvergi þar um sveitir, fór svo sveit úr 
sveit þar til hann komst að Hrauni í Ölfusi, var þar um tíma, fór 
þaðan að Skúmsstöðum á Eyrarbakka og var þar lítinn tíma, þaðan 
að Stóra-Hrauni, giftist þar og dó þar, og átti einn son er Hannes 
hét. En sá Hannes fór að Skipum í sömu sveit og átti dóttur Ingi- 
mundar, er SMpana flutti, og bjó þar allan sinn búskap. Eftir hann 
tók jörðina Jón, er átti dóttur Hannesar, og bjó þar sína tíð. Eftir 
hann tók jörðina hans son Hafliði og bjó þar sinn aldur og varð 

75 ára. Eftir hann tók jörðina hans son Guðmundur og var þar 
allan sinn aldur sem var 79 ár. Og eftir hann tók jörðina Magnús 
hans sonur og var á henni 66 ár. Og svo Guðmundur Magnússon 
um 11 ár. Nú er Guðrún Magnúsdóttir (1847)«. Aftan á blaðið 
hafði Þorleifur skrifað: »Þetta er skrifað eftir gömlum skjölum, 
sem eg hefl fundið á Skipum«. 

Orðin »er Skipana flutti« hér á undan hefl eg (Br. J.) auðkent, 
því þau eru það, sem þýðingu hafa fyrir það mál, sem hér er um 
að ræða. 


VI. 

Á bls. 18—19 eru teknar fram skýringatilraunir á bæjarnafninu 
Kaldaðarnes, þær er eg hafði heyrt. Nú hefir dr. Björn M. Ólsen 
sýnt mér þá vinsemd, að skrifa mér um það mál o. fl. Leiðir hann 
nafnið af ferjulzallan (AaZ/aðarnes) og bendir á frásögn Flóamanna- 
sögu um ferju nær Kaldaðarnesi. Eg skal játa, að mér hafði eigi 
hugkvæmst samband þar á milli, og ekki man eg eftir, að eg hafl 
heyrt þessa skýringu áður. En eftir rækilega umhugsun sé eg, að 
þetta getur verið langlíklegasta skýringin. Til þess þarf samt: að 
hugsa sér ferjustaðinn nokkuð utarlega við nesið mikla, sem þá 
heflr verið milli árinnar og Fyllarlækjar, og að hugsa sér ferjuna 
komna á þegar á landnámstíð, áður en nesinu hafði verið gefið 
ákveðið nafn. Þá gat ferjukallan verið tíðkuð á einhverjum vissum 
stað svo utarlega í nesinu, að allur framhluti þess yrði kendur við 
hana. Svo gat farið með það eins og Langanes undir Eyjafjöllum, 
að örnefnið yrði látið ná svo langt uppeftir, frá hinu eiginlega nesi, 
kennileitalaust var og engin önnur örnefni tóku við. Með þessu 
móti hefði þetta ekki þurft að taka langan tíma. Bærinn gat verið 
settur í »Kallanarnesið« þegar á landnámstíð og þó verið settur þar 
sem hann er. Og það getur varla verið vafamál, að þegar á land- 
námstíð hefir hann verið bygður. Svo gott og viðáttumikið land 
gat ekki staðið lengi óbygt. En áður en honum var gefið nafnið, 
urðu skilyrðin fyrir nafninu að vera komin. Og eg get ekki betur 
séð, en að með þessu móti — og þessu einu móti — verði þau greið 
og eðlileg. 

En frá hvaða bæ var þá ferjað ? Bæjarnafnið KirTcjuferja sýnir, 
að þar hefir verið ferjustaður eftir kristni og gat verið áður líka. 
Sá ferjustaður heflr verið skamt upp frá Kaldaðarnesi. I Arnarbœli 
gat líka verið ferjustaður, skamt ofan frá Kaldaðarnesi. Á báðum 
stöðunum hefði orðið að Tcálla ferju sunnanmegin. En óskiljanlegt er 
að alt hið mikla nes milli ölfusár og Fyllarlækjar hefði fengið nafn 

aí ferjukallan á þessum stöðum ; hvorum sem er ; því þeir eru fyrir 
ofan hið náttúrlega nes. Kallanarnesið hefði þá orðið að vera smá- 
nes eða oddi, sem gengið hefði út í ána sunnanmegin á öðrum hvor- 
um þessum stað. Og þá er ekki vel skiljanlegt, að örnefnið hefði 
breytt sig út yfir vítt svæði og allrasízt á stuttum tíma. Það gat 
varla þótt svo tilkomumikið, að stórbýli yrði jafnskjótt látið taka 
nafn eftir því ; og þó spölkorn frá þvi sjálfu. Af þessum ástæðum 
sýnist mér hvorugur þessara staða geta talist líklegur. 

En það má hugsa sér þriðja ferjustaðinn. Það segir sig nokk- 
urn veginn sjálft ; að meðan áin var mjó og lá út við hraunjaðar- 
inn fram frá Hrauni í Ölfusi ; þá hefir verið ferjað þaðan. Hefir 
þar að öllum líkindum verið mikil umferð og það strax á landnáms- 
tíð. Þar var þá hinum megin árinnar nesið mikla: þar urðu þeir ; 
sem austanað komu og útyfir vildu ; að Tcalla ferjuna ; og svo gat alt 
lagt sig sjálft ; eins og að framan er gjört ráð fyrir. Að vísu hefir 
þessi ferjustaður verið mun fjær bænum Kaldaðarnesi en hinir tveir. 
Þó hefir Kaldaðarnessland náð þangað ; og þar eru skilyrðin, sem að 
framan eru tekin fram ; svo miklu betur fyrir hendi ; að i mínum 
augum ríður það baggamuninn. 

Það ; sem hingað til hefir verið sagt ; er einkum bygt á þeim 
líkum ; sem landslag og afstaða gefa bendingar um. En hvaða bend- 
ingu gefur nú Flóamannasaga? Á hverjum ferjustaónum vænti Þor- 
gils Skafta. yfir ána? Frá Traðarholti reið hann fyrst að Flóagafli. 
Svo sunnarlega hefði hann varla farið ; ef ferjustaðurinn var hjá 
Arnarbæli ; en því síður ef hann var hjá Kirkjuferju. En það var 
beint í áttina að Hrauni. Það lá líka beint við ; að Skafti færi þar 
yfírum ; ef unt var. Svo hafa þeir Þorgils haldið áfram frá Flóa- 
gafli út að ánni ; því á árbakkanum sá Skafti hesta þeirra. Það var 
»nær Kallaðarnesi«. Með öðrum orðum: í Kallaðarneslandi. Hér 
sé eg ekki að neitt reki sig á. Þetta verður því líklegasta tilgátan, 
að öllu samanbornu. 

Sé nú með þessu móti fundin rétt skýring á bæjarnafninu 
Kallaðarnes (»Kaldaðarnes«) ; þá er það dr. Birni M. Ólsen að þakka. 


VII. 

Á bls. 20 er þess getið til ; að Kvistlingar ; sem Landnáma nefn- 
ir ; muni vera = Kistlingar ; kendir við Kambakistu. En þetta er 
vangá ; sem leiðrétta ber. Kvistlingar voru afkomendur Kolgríms 
gamla: þeir voru Borgfirðingar en ekki Árnesingar. 

VIII. 

Á l>ls. 20 get eg þess ; að jafnan hafi Hróarsholt 'yerið álitið 
lanílriámsjörð. Er þar átt við almenningsálitið um þær slóðir. Rit 
um það efni eru ekki til. Sjálfur hefi eg verið sömu skoðunar, 
einkum af þeirri ástæðu ; að landið er ; og hefir víst alt af verið ; 
betra en nágrannalöndin. Það þyrfti sérstaka ástœðu til að geta 
húgsað sér, að sá, sem slíkt land hefði numið, hefði annaðhvort látið 
það standa óbygt, eða eftirlátið öðrmn að bua á því. Nú ætlar dr. 
Björn M. Óls'en, að önundur bíldur hafi numið alt land norðvestur 
til Hróarslækjar og gefið læknum nafn eftir nafni föður síns. Þetta 
er sennilegt, og þó allra sennilegast ef gjört er ráð fyrir, að Ön- 
undur hafi komið út með föður sinn gamlan, en viljað að hann héldi 
sjálfstæði til æfiloka og í því skyni gjört honum bæ norður við læk- 
inn. Þá er fundin hin sérstalca ástœða til þess, að sá, er nam þetta 
góða land, eftirlét öðrum ábúð á þvi: að það var faðir hans sem 
hlut átti að máli. En þar eð ekki verður gjört ráð fyrir, að Hróarr 
hafi lifað Önund, þá mætti ef til vill spyrja: Hvers vegna færði 
Önundur ekki bú sitt norður að Hróarslæk eftir lát föður síns? Til 
þess gat margt borið, sem ekki er unt að gizka á. Sé það rétt til 
getið, að Kambakista hafi verið þar, sem nú er Kambur í Hróars- 
holtshverfi, — og þar (eða þar í hverfinu) vísar landslag á hana, en 
hvergi annarsstaðar þar sem eg þekki til, — þá liggur nærri að 
geta til, að afkomendur Oddgeirs hafi komist að landinu með mægð- 
um við önund. Vér vitum litið um börn önundar. Landnáma gef- 
ur i skyn, að hann hafi kynsæll verið; en hún telur ekki börn hans, 
nema hvað tveir synir hans, Eilífur og Sigmundur, koma við sög- 
una eftir fall hans og virðast þá hafa verið heldur ungir. En það 
er ekki til neins að leiða getur um þetta. Hvort bærinn, sem merki 
sjást til norður við lækinn, hefir heitið Hróarslækur eða eitthvað 
annað, veit auðvitað enginn. Tilgátur mínar um þann bæ og um 
Kambakistu verðá hvorki liklegri né ólíklegri við það, sem hér að 
framan er sagt. Tilgátur hygg eg hvervetna leyfilegar, ef likur eru 
að einhverju leyti meiri með þeim en móti. En kannast verður við 
það, að þær eru ekki annað en tilgátur. Og það er óviljandi, hafi 
eg vikið frá þeirri reglu, þó mörgum hafi eg kastað fram tilgátun- 
um. Því fullyrði eg ekkert hér að framan. 

IX. 

Á bls. 26 hefi eg gengið að því vísu, að bæjarnafnið Vœlugerði 
gé myndað af viðurnefni Arnar. Og það hefir alment verið gengið 

að því vísu, aðra skýringu á þessu bæjarnafni hafa menn ekki getað 
hugsað sér. En nú hefir dr. Björn M. Ólsen skýrt mér frá því, að 
í Norvegi séu mörg staðanöfn mynduð af orðinu váll, sem er »rjóð- 
ur í skógi myndað við bruna« og »þar sem stofnar standa eftir af 
brendum skógi« ; og þar af sé myndað í smækkaðri merkingu orðið 
»væla«, sem er lítið brunarjóður. Og þar eð Vælugerðismýri var 
skógland fyrrum, þá hyggur hann, að bæjarnafnið sé myndað af 
slíku brendu smárjóðri. Þessa skýringu fellst eg á. Þó það hafi að 
líkindum ekki tíðkast hér á landi að ryðja skóg með bruna, — þess 
þurfti ekki, — þá gat það þó komið fyrir af atvikum, t. a. m. af 
eldi úr kolagröf, eins og sagt er frá um ölkofra. Það er því frem- 
ur ástæða til að taka upp þessa skýringu, sem mjög er hæpið að 
halda sér við viðurnefni Arnar. Það er ekki að finna í fornritun- 
um og eg hefi ekki séð það nema í einu handriti Flóamannasögu, 
heldur nýlegu, en raunar með fornlegri stafsetningu. Mundi eg hafa 
lagt minni áherzlu á viðurnefnið, ef eg hefði fyr þekt orðið »væla«, 
og er mér nú einna næst skapi að hafa »endaskifti á efninu« og 
hugsa mér viðurnefnið myndað af bæjarnafninu fyr eða síðar á tím- 
um. Er eg dr. Birni M. Ólsen mjög þakklátur fyrir þessa leiðbein- 
ingu, eins og margar fleiri. 


X. 

Á bls. 28 hefi eg tekið það fram, að bæjarnafnið Kaldárholt 
bendi á, að þeim megin hefði Þjórsá í fyrstu verið kölluð Kaldá. 
En nú hefi eg séð í Fornbréfasafni II. 87, að í Oddamáldaga er sá 
bær nefndur Kallaðarholt (= Kallanarh.). Og sé það rétt, er málið 
fallið. En nokkur ólíkindi eru á því, að það sé rétt. Orðið »kall 
an« í bæjarnafninu á víst að tákna ferjukallan. Og ekki er ómögú- 
legt, að hæfur ferjustaður hafi fyrrum verið á ánni hjá Kaldárholti; 
hún gat þá runnið í einu lagi fram með túninu, þó nú sé hún í 
mörgum kvíslum. En sé staður kendur við ferjukallan, þá er það 
af því, að menn standa þar, er þeir kalla ferju. Ferjubærinn verð- 
ur þá að vera hinum megin við ána o g ekki oflangt frá henni. En 
á öllu svæðinu móts við Kaldárholtsland eru bæirnir vestanmegin 
svo langt frá ánni, og hafa altaf verið, að eigi er ætlandi, að ferjáð 
hafi verið frá neinum þeirra. Kaldárholt sjálft hefði orðið að vera 
ferjubærinn, og þá þurfti ekki að kalla ferju þeim megin, heldur 
hinnm megin. Annars eru bæjanöfn í máldaganum eigi höfð réttari 
en svo, að naumast er fjarstæða að efast um áreiðanleik þessa bæjar- 
nafns, þar eð likurnar eru á móti því. 

XI. 

Á bls. 36 hefl eg kastað fram þeirri tilgátu, að hinn týndi land- 
námsbær, Másstaðir, kunni að hafa verið þar, sem nú heitir Hruna- 
krókur, því þar er fagur dalur, og þar hefir á sínum tíma verið 
mikil jarðrækt, sem bendir á stórbýli. Samt er eg nú horfinn frá 
þessari tilgátu, þar eð mér hefir verið bent á annan stað, sem mér 
virðist enn líklegri. Það gjörði Guðmundur bóndi Jónsson i Hörgs- 
holti. Er staðurinn í Hörgsholtslandi og eigi lengra frá bænum en 
svo, að til skamms tíma hefir þar verið stekkur. Þar heitir Árfell. 
Suðvestan á því var stekkurinn og stór og fagur túnblettur í kring, 
en uppblástur fyrir innan, norðvestan í fjallinu. Hann færðist óðum 
suðurávið, og tók loks af efri hluta túnblettsins. Þá tók leysinga- 
vatn við og gróf jarðfall mikið niður í gegnum túnið. Hefir það 
brotið jarðveginn, svo að norðanmegin þess er hann nú horfinn að 
mestu leyti. í jarðfallinu kom í ljós bæjarrúst, sem allmikið grjót 
var í. En því miður var mestur hluti þess þegar tekinn og notað- 
ur til stekkjargjörðar. Guðmundur var þá ungur. Þá er hann komst 
upp, verndaði hann þær litlu leifar, sem eftir voru. Þær eru að 
vísu litlar, þó sér að nokkru fyrir endagöflum og veggja-undirstöðu 
stúfum við þá, — miðjan öll er burttekin. Nokkuð má ráða í stærð 
rústarinnar. Er að sjá sem það hafi verið tvær tóftir samhliða, hér 
um bil jafnlangar og jafnvíðar — líkt og á Eiríksstöðum í Hauka- 
dal. Hefir lengdin verið nál. 10 fðm. og breiddin beggja tóftanna 
til samans nær 4 fðm. Með vissu sést það ekki. Fáum föðmum 
vestar hefir líka komið í ljós byggingargrjót og er nú á dreif. Á 
suðausturjaðri túnblettsins sér fyrir túngarðsspotta mjög fornlegum. 
Að öðru leyti er allur túnbletturinn, sem eftir er, sléttaður af sand- 
foki. Skamt inn með brekkunni er uppsprettulind með einkargóðu 
vatni. Hún virðist hafa verið hlaðin innan, þó nú.sé úr lagi geng- 
ið. Mun það hafa verið vatnsból bæjarins. Það er auðséð, að hér 
hefir verið stórbýli. Og einkum bendir það á landnámsbygð, að 
hörgurinn, helgistaðurinn, hefir verið þar svo nærri. Líklega hefir 
hörgurinn staðið þar, sem nú er bærinn i Hörgsholti (sbr. Árb. 1900, 
bls. 29). En bær hefir þá fyrst verið settur þar eftir kristni. 

XII. 

Á bls. 48 hefi eg getið þess, að Skálholtsmannavegur sjáist 
ógjörla sunnan i Dráttarhlíð. Nú hefi eg kynt mér hvernig á því 
er háttur. Aðalferjustaðurinn var yfir um vatnsvikið fyrir ofan 
Sogið. Og þar var, austanmegin, geymsluhús, miklu stærra en hitt, 
sem að sunnanverðu var. Sér enn fyrir tóftinni nokkuð svo. Og 

upp frá vatDSvikinu að sunnan sér enn mikla, forna götutroðninga, 
er liggja upp á Dráttarhlíðina og svo vestur eftir henni. Sér til 
þeirra þar, sem óblásið er. Nokkuð af þeim liggur ofan af hlíðinni 
að sunnan, en sumt vestur af, og er hvorug leiðin góð eða hæg. 
Hafa menn víst farið þá til skiftis eftir atvikum. Ferjustaðina hafa 
þeir líka notað eftir atvikum. Hinn syðra þó einkum i norðan- 
stormum og þá er farið var yfir um með hesta. 


XIII. 

Á bls. 49 hefi eg getið til, að Vatnsleysa í Biskupstungum hefði 
ef til vill fengið nafn af því, að munkarnir í Munkagerði hefði á 
stundum neitað sér um vatn. En nú hefir dr. B. M. Olsen sagt mér, 
að slíks séu engin dæmi í katólskri kristni. Um leið benti hann 
mér á, að endingin -leysa þyrfti ekki endilega að tákna sJcort eða 
það ; að vera án e-s. Það gæti verið myndað af sænsku orði: lös } 
sem þýðir graslendi eða haga. En ef svo er, þá sé eg ekki betur, 
en að fyrri hluti nafnsins »Vatns-« hljóti að vera afbökun úr ein- 
hverju öðru. Víst mætti kenna bæinn við haga , en varla kalla hann 
VatnshRga , því þar má ekki votlent kalla og ekki er stöðuvatn 
nærri, að eins smátjarnir langt frá bænum og sjást eigi þaðan. 
Aðrir bæir eru þar nálægt, sem fremur mætti kenna við vatn. Nú 
eru hér á landi 4 bæir, sem heita »Vatnsleysa«. Um einn þeirra, 
Vatnsleysu á Vatnsleysuströnd, er naumast vaíi. Þar er vatnslaust 
nema í fjöru og hefir bærinn nafn af því. Tveir eru nyrðra, og 
munu þeir báðir geta haft nafn af »lös» = haga. En sé ekkert 
vatn til að kenna bæinn við, — og ekki heldur vatnsskortur , — þá 
liggur næst að geta til, að »vatns«, sem er borið fram vass } sé 
raunar komið í staðinn fyrir annað orð, sem líka er borið fram vass. 
Ekki man eg þó eftir neinu slíku orði, sem mér sýnist geta átt við 
Vatnsleysu í Biskupstungum. Um hina get eg ekki borið. Að svo 
stöddu vil eg því ekki slá fram neinni tilgátu um það. 



Fornleifafundir. 

Eftir 

Brynjúlf Jónsson 


I. Fornleifafundur í Galtafelli 1907. 

1 vor 1907, byggði Jakob bóndi Jónsson nýtt íbúðarhús í Galta- 
felli við hliðina á hlöðunni sem byggð var þar vorið 1904 og sagt 
er frá í Árb. 1906, bls. 31—2. Kjallari var gjör undir íhúðarhús- 
inu, og er graflð var fyrir honum fundust byggingaleifa-r, sem auð- 
sjáanlega voru framhald hinna, sem fundust 1904 er graflð var fyr- 
ir hlöðunni. Eigi náði kjallaragröfin að vísu saman við hlöðuna, 
þar var skilin eftir moldarbrík á milli. Þá er grafið hafði verið 
nær 2 áln. niður, varð fyrir austan megin í gröfinni 1—1 '/ 4 al. þykkt 
lag af fjósamykju. Efst var hún blandin smágrjóti sem helzt leit 
út fyrir að hafa mulist ofan í hana. En þá er lengra kom niður i 
hana, var hún hrein og sumstaðar nokkuð blaut, einkum norðan til 
Eigi náði hún að moldarbríkinni, en þar innst í horninu varð fyrir 
dálítil hrúga af viðarkolum. Undir mykjulaginu var moldarlag rúml. 
V 4 al. þykkt, en undir þvi var alstaðar hörð gólfskán öskublandin. 
Framan við gólfskánina og mykjuna. voru leifar af grjótvegg. Dá- 
lítið var grafið framfyrir hann, þvi hann lá nokkru innar enn nú 
er bæjarröndin. En þar var alstaðar óhreifð mold fyrir. og ekkert 
annað. Yeggurinn lá eftir endilangri kjallaragröfinni og hvarf að 
norðvestanverðu í moldarbríkina, sem eftir var skilin. Eftir stefn- 
unni hlaut hann að vera framhald veggjarundirstöðu þeirrar, sem 
fannst þá er fyrir hlöðunni var grafið. Hér var hann 3 lög á hæð 
tvíhlaðinn úr vel völduin stuðlabergs steinum, er snéru endunum 
inn í vegginn. Hlið eða dyr voru á veggnum nær suðausturenda 
kjallarans. Hinum megin þeirra sást veggurinn aftur, en þá var 
ekki grafið lengra í þá átt. Fram um dyrnar lá ræsi eða renna, 
rúml. 1 fet á dýpt en litið yfir l / 2 f e * íl vídd. Hún var svo vel 
hlaðin, að hún hafði ekkert haggast nema að burtu voru hellurþær 

sem hún hefir án efa verið lokuð með í fyrstu. I rennunni var 
gráhvít leðja og höfðu steinarnir litast af henni. Auðsjáanlega hafði 
grjótveggurinn verið framveggur mikils húss. Lengd þess frá norð- 
vestri til suðausturs heflr verið meiri en breidd hlöðunnar, þykkt 
moldarbríkurinnar og lengd kjallarans til samans. Bakveggur þessa 
húss kom ekki í ljós, svo langt inneftir var ekki grafið. 

Gólfskánin bendir til þess, að hús þetta hafl í fyrstunni verið 
íbúðarhús. Seinna hefir því verið hleypt upp og mold færð í tóft- 
ina. Þá er að sjá sem íbúðarhúsið hafi verið sett annarstaðar, en 
tóft þessa húss, eða nokkuð af henni verið haft fyrir haugstæði. 
Hið einkennilegasta er grjótmalar blendingurinn í yfirborði mykjunn- 
ar. Hann sýnist að hafa orðið til í jarðskjálfta, þannig að efsti 
hluti hárra grjótveggja hafi hrunið yfir mykjuna og hafl það grjót 
verið smátt. Því ekki mun mega geta þess til að haugurinn hafi 
verið í húsi með þunnu helluþaki, er hafi molast í jarðskjálftanum. 
Til þess þætti mér mestar líkur ef gjöra mætti ráð fyrir, að hug- 
myndin um hús fyrir dburð hafi þá verið þekkt. Líklega hefir grjót- 
ið í mykjunni valdið því, að hún var eigi notuð eftir að bærinn var 
byggður upp aftur. Enda hefir honum þá aftur verið hleyft upp, 
mestalt grjótið úr veggnum verið fært burt og notað annarsstaðar, 
svo og hellurnar ofan af rennunni. Hin gráhvíta leðja bendir til 
að rennan hafi legið frá búri í fyrstu. Það hefir þó verið innar en 
nú var grafið. Jakob bóndi hefir skýrt mér frá þessu. 


II. Fornleifafundur í Háholti (í Gnúpverjahreppi). 

Matthías bóndi Jónsson í Háholti í Gnúpverjahreppi (í Vestur- 
bænum) bygði heyhlöðu í vor (1907) vestast í bæjarröndinni. Þar var 
fjós áður, er nú var fært til hliðar. Þá er grafið var fyrir hlöð- 
unni og komið var svo sem 1 al. niður frá fjósflórnum, urðu fyrir 
leifar af öðrum fjósflór, og þá svo sem x / 2 a i- neðar leifar af hinum 
þriðja. Svo hafði fjósinu, og án efa öllum bænum, verið hleypt upp 
hvað eftir annað, en stærstu og þyngstu flórhellurnar í hvort sinn 
verið skyldar eftir. Hefir þótt óþarfi að stritast við þær, því í Há- 
holti er nóg og gott hellutak. Svo sem 2 áln. undir neðsta fiórn- 
um varð fyrir einkar einkennileg tóft, 6 áln. löng og 4. áln. víð. 
Snéri gafl hennar fram i bæjarröndina, en hún horfir mót suðri. 
Tóft þessi var eingöngu gjör af hellum, er reistar voru á rönd hver 

við aðra svo haglega, að þær mynduðu samfelda veggi. Þær voru 
næstum jafnstórar — auðvitað ekki alveg jafnar. — Hæð þeirravar 
um 2^2—2*/é al., breidd litlu minni og þykkt nál. 3 þuml. Þær 
stóðu fastar og óhaggaðar. Alstaðar utan að þeim lá óhreifð mold; 
sást í henni svart vikurlag, sem þar sést víðast í jarðvegi. Innan 
í tóftinni sást það ekki. í þremur hornum tóftarinnar voru hlóð 
niður við gólf 0 g viðaraska í. Við hlíðina á hverjum hlóðum, til 
hægri handar er við þau var staðið, var kolaþró af uppreistum 
hellum og viðarkol í. í norðvestur horninu voru engin hlóð eða 
neitt annað. Á austurveggnum er að bænum vissi voru dyr, eða 
þar vantaði eina hellu í röðina, en innan við þær tvær hellurnar, 
sem næstar voru sín hvoru megin, stóðu drangasteinar fast niður 
settir 0 g nálega jafn háir hellunum. Innan við þá stóð upp laus 
hella, sem hún skyldi vera hurð. Hún var 3 áln. há, l 1 /* al- breið 
og 3 þuml. þykk. Mest alt gólf tóftarinnar var alsett smáholum, 
svo sem 8—10 þuml. djúpum og l J / 2 þml. víðum. í sumum þeirra 
var fúaspíta, en sumar voru tómar. Engar leifar af spítum sáust í 
mbldinni fyrir utan. Mun stöfum þeim, er í holunum hafa staðið, 
hafa verið kippt burt er tóftin var fyllt, en sumir þeirra verið svo 
fastir, að þeir hafa þá brotnað niður við gólflð. Svo voru holurnar 
þéttar, að hvergi var fet milli þeirra, en ekki var millibilið alstað- 
ar jafnt. Eigi voru þær taldar en ærið voru þær margar. Hvergi 
náðu þær út að veggjum, var þar alstaðar riflegt gangrúm á milli. 
Og nær af gólfinu við suðurendann var holulaus. Þar hjá suð- 
austur hlóðunum var helmingur af steirikeri úr grófum, ljósgráum 
sandsteini. Það virtist hafa verið ílangt og brotnað eftir endilöngu 
Sá hlutinn sem fanst var 16 þuml. langur innan barma. En útlit 
fyrir, að hinn hlutinn hefði verið heldur stærri. Af honum fanst 
ekkert. Þessi hlutinn var brotinn og í þrem pörtum. Verða þeir 
geýmdir að sinni, ef Forngripasafnið kynni að vilja fá þá. Ekki 
sást að veggirnir hefðu verið hærri en hæð hellnanna. En það er 
ekki að marka. Þó ofan á þær hefði verið bygt, má gjöra ráðfyr- 
ir, að sú hækkun hafi öll verið tekin burtu, þá er tóftin var fylt 0 g 
öllu hleyft upp og jafnað yflr áður ofan á var bygt að nýju. 

Ekkert sýnist mér fullyrðandi um það, til hvers þetta hús hef- 
ir verið haft. Helzt hefir mér dottið í hug, að það kunni að hafa 
verið þvotta- og þurkunarhús. Steinkerið hafi verið þvottaker, og 
stafirnir sem í holunum hafa staðið, hafi verið hafðir til að þurka 
þvottinn á, hann hafi þornað við hitann frá hlóðunum, en þar sem 
holulaust var, á suðurenda gólfsins, hafi verið unnið að þvottinum. 


6 

En eigi geta sögur vorar um slík hús, og vil eg skjóta þessu máli 
til mér færari manna. 

Bæði Matthias bóndi og sambýlismaður hans, Þorsteinn bóndi 
Bjarnason (í Austurbænum) hafa skýrt mér frá þessu. Þeir eru báð. 
ir vel greindir menn og veittu öllu nákvæma eftirtekt. 


III. og IV. Fornleifaf. á Miðhúsum og Þrándarholti. 

Bæði á Miðhúsum og Þrándarholti í Gnúpverjahreppi voru í vor 
(1907) bygðar heyhlöður og grafnar djúpt niður. Fornleifar, sem 
þar urðu fyrir, voru raunar ekki sérlega einkennilegar. En þó þyk- 
ir réttara að geta þeirra. 

Á Miðhúsum varð fyrir, svo sem 2 áln. undir jafnsléttu, tóftar- 
hluti með harðtroðinni gólfskán öskublandinni. Ekki sáust hlóð. En 
þau gátu verið í þeim parti tóftarinnar, sem ekki var graflun upp. 
í gólflnu fanst kúlumynduð leirkrukka með leifum af stétt og stút, 
er hvorttveggja var að nokkru leyti afbrotið. Krukkan er ætluð 
Forngripasafninu. 

I Þrándarholti hefír lengi verið tvíbýli. I sundinu milli bæjanna 
heflr ekkert hús verið í minni manna. Nú var þar grafið fyrir 
hlöðu. Urðu þá fyrir miklar byggingar. Vel 2 áln. háir veggir 
stóðu óhaggaðir. Virtust það vera bæjardyr og við hlið þeirra stór 
tóft með harðri gólfskán (? baðstofa). Eigi var sú tóft öll grafin út 
og verður stærð hennar ekki ákveðin. Út úr bæjardyraveggjunum 
voru dálítil skot, sitt hvoru megin, ef til vill ætluð til að geyma í 
vatnsfötur og önnur áhöld. Lokræsi gekk fram úr bæjardyrunum 
og var afarstór hella yflr opi þess. Gott hleðslugrjót og hellutak er 
á báðum þessum bæjum. í moldinni, sem upp kom, fundust 3 stein- 
snúðar, dálítið misstórir og sinn úr hverri steintegund. Eigi var at- 
hugað hvar úr rústinni þeir komu. En eigi voru þeir saman í mold- 
inni. Þeir munu verða færðir Forngripasafninu. 


Viðaukar. 

1. Við hlöðugröft i Reykjadál í Hrunamannahreppi fanst sívaln- 
ingur úr járni, lítið yfir x / 4 al, að lengd, ennál. U /2 þuml. í þvermál, 
Hann var mjög uppbarinn í báða enda. Heflr hann víst verið á 



Gamall legsteinn 

á Bessastöðum á Álftanesi. 

Rannsakaður 6. VIII. 1903. 


Guðrún Thorkjellsdóttur. 

Á hinu forna höfðingjasetri og kirkjustað, Bessastöðum á Álfta- 
nesi, mætti ætla að væru margir legsteinar merkra manna, en það 
er öðru nær en svo sé. í kirkjugarðinum sést ekki einn einasti 
gamall legsteinn; sá elzti er frá byrjun 19. aldar, minnir mig. Inn- 
an kirkju munu nokkrir merkismenn grafnir og mátti sjá að minsta 
kosti 1 legstein undir kórgólflnu áður en hið nýja gólf var lagt í 
kórinn þá er gert var að kirkjunni fyrir nokkrum árum 1 ). Svo sem 
mörgum er kunnugt, er hér auk þess stór og merkilegur legsteinn 
yflr Páli Stígssyni höfuðsmanni (f 1566). Hann er greyptur inn í 
múrvegginn að norðanverðu í kórnum; mun það hafa verið gjört 
árið 1817 eða skömmu síðar eftir fyrirskipun rentukammersins og líklega 
að undiriagi fornmenjanefndarinnar dönsku 2 ). Þareð legsteinn þessi 
er auðsjáanlega útlendur að smíði og hvorki með íslenzkri áletran 
né heldur yflr íslenzkan mann settur, skal honum eigi lýst hér frek- 
ar að þessu sinni, enda er það varla hægt nema með nákvæmri 
teikningu af honum. 


Uppi í turninum er gamall íslenzkur legsteinn; er hann múrað- 
ur fastur í gluggakistu einni. Eigi er steinn þessi heill, heldur mun 
þetta vera aðeins efri parturinn og líklega ekki mikið meira en 
hálfur steinninn. Neðri partur steinsins sést nú hvergi, en mun að 
líkindum vera einhvers staðar í veggjum turnsins eða kirkjunnar. 


*) í Isl. Beskr. I, 26 stendur: „I Bessestadkirke findes flere ligstene* 1 . 

*) Sjá „Rentekammers-Skrivelse til Stiftamtmand Castenschjold og Biskop Vida- 
lin“ um þetta frá, 19. apríl 1817 í Lovs. for Isl. VII. — Samanber þó ennfr. ísl. árt. 
bls, 201. Þar er upphaf áletraninnar og er þar skakt prentað Stigotti fyrir Stigotius, 

einhvern hátt notaður við smíði. Einar bóndi Jónsson í Reykjadal 
vill fúslega láta Forngripasafnið fá hann. 

2. Þorsteinn bóndi Jónsson á Drumboddsstöðum gróf enn fyrir 
hlöðu. Þá fann hann dálitla járnplötu með uppbeygðum endum, líkt 
og á rekuvari, þvi líkast sem þetta ætti að festast neðan á dálítinn 
tréspaða og vera var á honum. Það var hefir þó verið óvenjulega 
breytt. Þorsteinn bóndi ætlar það safninu. 

3. í Hráunsási í Hálsasveit var í fyrra (1906) slóttuð brekka í tún- 
inu fyrir ofan bæinn. í þúfu einni varð fyrir stór steinn og við 
aðra hlið hans hlaðin þró af smásteinum og hella lögð yfir. Þróin 
var full af sauðTcindavölum. Eigi voru þær rotnari en svo, að vel 
sást, að þær voru flestar eða allar úr fullorðnu fé. Klaki var í 
jörðu, og grófu flnnendur eigi nema niður að honum. Varð því eft- 
ir nokkuð af þrónni og þar úr voru völurnar eigi teknar Vissu 
þeir því ógjörla hve mikið var af völunum, en gizkað á að i hið 
rainsta hefðu þær verið fult skeffumál. Ekki voru þær hirtar og 
urðu í moldinni. Óvíst er hvernig á þessu völusafni hefir staðið. 
Heila búskapartíð og hana eigi stutta heflr þurft til að safna svo 
iniklu af völum á eigi stærri jörð en Hraunsás er. Þetta er því 
naumast eftir börn. Líklegra er að húsráðendur hafi haft einhverja 
trú á völunum og því safnað þeim árlega í langan tíma á þennan 
afvikna stað. 

Efni steinbrots þessa er grágrýti (dolerit). — Lengd þess er 75 
sm., breidd 59 og þykt 13 sm. Hæð stafanna 5—6 sm. — Áletr- 
anin er í 9 línum svo sem hér er prentað. Fyrir ofan letrið eru 
skrautdrættir nokkrir, en fyrir ofan þá og beggja megin við letrið 
eru 2 strik. — Til þess að aðgreina orðin eru tvídeplar (:) á milli 
þeirra, nema á eftir orðunum KVINNA (í 3. 1.) og STRID (í 8. 1), 
en bæði þessi orð standa í enda línu og var því tvídepilsins síður 
þörf; aftur á móti er tvídepill við enda 5. 1. þar sem þó stendur 
eins á. — Stafirnir eru venjulegir latínuletursupphafsstafir, svipaðir 
þeim að gerð, sem hér eru prentaðir. í orðinu TIOR í enda 4. 1. 
er T og H dregið saman, en þetta merki, þessir samandregnu stafir, 
tákna auðvitað /-hljóðið. — Þetta má þó ekki telja sönnun fyrir 
því, að útlendur maður hafi höggvið letrið á steininn. — í -DOTTVR 
(í 5. 1.) og SITT (í 8. 1.) eru tvö T dregin saman. Hljóðtáknun og 
merking stafanna, rithátturinn, er eins á þessum steini og á leg- 
steinunum í Görðum (sbr. Árb. 1904 og 1906), enda er og öll gerðin 
á þessum steini lík og á þeim steinum. — I fyrir Y í DIGDVG (2.1.) 
og IFIR (6. 1.). 

HIER:HVILER:GO 
D:DIGDVG: OG:D 
ANDIS:KVINNA 
GVDRVN:TIOR 
KIELLSDOTTVR: 

HVOR:AD:IFIR » 

VANN:OG:EN 

DADI:SITT:STRID 

™SIGRI:I:TR 

Tveir öftustu stafirnir í 1. 1. og 5. (D), 8. og 9. (OG) stafurinn 
i 2. 1. eru svo afmáðir, að þeir eru lítt læsilegir. í 9. 1. vantar 
fremsta stafinn alveg og neðri hlutann af 2. og 3. staf; ennfremur 
neðri depilinn í fremsta tvídeplinum. Þetta er alt brotið af. Þó er 
bersýnilegt að fyrsta orðið í 9. 1. hefir verið MED (með). — DANDIS 
(2.—3. 1.) er aukamynd af dándi, sem kemur fyrir í fornu máli og 
í öllum hinum norrænu málunum að fornu og nýju, nú í samsetn. 
danne-, — og sömuleiðis aukamyndin dandes ©g dannis. Orðið er 
upprunalega (máske fyrst í dönsku og sænsku) samandregin mynd 
af lýsingarorðinu dugandi(s), sem haft er í sömu merkingu og er 
eiginlega nút. hlutto. af s. duga. — -DOTTVR nefnif. í eint. fyrir 
dotter, sbr. Garðasteininn nr. 6 (Árb. ’06, bls. 43). — AD á eftir 
hvor er hér eins og iðulega i fornu og nýju máli samtengingarorðið 

að (at), haft sem tilvísunarfornafn. — TR í 9. 1. aftast eru að lík- 
indum fyrstu stafirnir af orðinu trá(nni) og hefir þá máske komið á 
eftir: á Iesum Christum. Viðv. þessum síðustu setningum sbr. Garðast. 
nr. 2 (Árb. '04, bls. 40). 

Þessi áletran hljóðar þá þannig: 


Hjer hvíler góð, digðug og dándis Tcvinna, Guðrún ThorTcjéllsdóttur, 
hver að ifirvann og endaði sitt strið (m)eð sigri í tr(ánni?) ..... 


Ártal er ekkert á steinbroti þessu, en alt bendir til að áletranin 
sé frá 17. öld. 


Matthias Þórðarson. 




Yfirlit 


yfir muni, selda og gefna Forngripasafni íslands árið 1906. 


[Tölurnar fremst sýna tölumerki hlutanna 4 safninu; í svigum standa nöfn þeirra 
er gefið hafa safninu gripi]. 


5334 

5335—36 

5337—38 

5339 

5340 . 

5341 

5342 

5343 

5344 

5345—46 

5347 

5348 

5349 

5350 

5351 

5352 

5353 

5354—55 

5356 

5357 

5358 


(Frá landshöfðingjadæmi íslands). Innsigli íslands, eftir- 
gerð úr járni af silfurinnsiglinu frá 1593. 

(Sama). Innsigli tvö, úr kopar, fyrir landshöfðingjann 
yfir íslandi, annað með íslenzkri, hitt með danskri áritun. 
(Sama). Stimplar tveir fyrír landshöfðingjann yfir íslandi. 
(Sama). Innsigli úr kopar, skaftlaust, með árituninni 
»kongelig Commissarins ved Islands Althing«. 

(Sama). Innsiglí úr kopar, skaftlaust, með árituninni 
»Islands stiftamt«. 

Danskur silfurpeningur frá tíð Kristjáns VII. 

Hnífur með beinskafti skornu. 

Brýnisstúfur. 

Gramalt reizlulóð, fundið í gömlum rústum á Þiðriksvöll- 
um í Steingrímsfirði. 

Samfella og skauttreyja 
Silfurbelti 
Deshús úr silfri 
Sextánskildingur frá 1717. 

15 soldi frá 1802. 

Svipuhólkur úr silfri með nafni Chaspar. 

Skúfhólkur lítill. 

(Hr. Sigurður Sigurðsson). Mynd af Daða Níelssyni 1850 
(eftir Sigurð Guðmundsson). 

Skúfhólkar 2 úr silfri, annar gyltur. 

Lár útskorinn. 

Signet jarðfundið. 

Skirnarfat úr kopar. 


Vestan úr Arnarfirði; um 100 
ára gamalt. 



48 


5359 Rýtingur og hnífur við; fundnir á Vikingslæk við Þing- 
skála í jörðu. 

5360 Hnappur. 

5361—63 Þrjár millur. 

5364 (Hr. Jón Sighvatsson). Hólkur rendur úr beini. 

5265—67 Þrjár spýtur, skornar, úr Hrafnagils-skálanum. 

5368 Reiði. 

5369—71 Þrjár hringjur. 

5372 Sylgja. 

5373 Nálhús úr beini. 

5374 Trafakefli, haglega skorið. 

5375 Asklok(?) úr steini, jarðfundið á Sámsstöðum í Fljótshlíð. 

5376 Söðulfótafjöl með koparhöldum. 

5377 (Hr. Ebenezer Guðmundsson). Hringja úr kopar með verki. 

5378 Útskorinn stokkur með dragloki. 

5379 Kökumót skorið, 

5380 Rúmfjöl útskorin, með ártalinu 1773. 

5381 Mittisband spjaldoflð. 

5383 Pípukongur, mannshöfuð skorið úr tré. 

5384 Silfurskeíð gylt. 

5385 Manchettuhnappar Bjarna amtmanns Thórarenssen, úr gullh 

5386 Nálhús úr tré frá 1887. 

5387 (Hr. Guðjón Jónsson, Tungu í Fljótshlíð). Járnspori(?), 
jarðfundinn á Einhyrningsflötum. 

5388—89 Tvær silfurskeiðar. . 

5390 Rauðkrítarmynd af J. G. Hövisch, eftir Sæm. M. Hólm. 
5391—92 (Hr. Brynjólfur Jónsson, fornfræðingur). Járnístað og 
koparhnappur, jarðfundið í Fljótsdal. 

5393—95 (Sami). Járnbútar, steinar og brýnistubbar, jarðfundið á 
Þuríðarstöðum á Þórsmörk. 

5395 Skóstýll úr kopar, fundinn á Gnúpverja-afrétti. 

5397 Lítill kassi með bókarlagi, skorinn. 

5398 Signet Bjarna amtmanns Thórarensen, úr gulli, graflð af 
honum sjálfum og honum geflð af Friðreki konungi VII. 

Ennfremur hafa Forngripasaíniuu vcrið gefln tvö allstór og 
merkileg myntasöfn í ágústmánuði 1906. Gjörðu það bræður 
tveir danskir, dr. M. Lund , læknir í Kaupmannahöfn, og herra óð- 
alsbóndi C. F. Lund , Aldersro við Værslev. Hinn fyrnefndi gaf 
safn af forngrískum og fornrómverskum myntum, samtals 964 mynt- 

ir. Eru myntir þessar sumar úr bronzi, en sumar úr silfri og eru 
nokkrar þeirra merkileg listaverk, enda safnið alt mjög mikilsvirði. 
Hinn síðarnefndi gaf safn af fornum og nýjum myntum frá flestum 
löndum Norðurálfunnar, Asíu, Afriku og Ameríku, samtals 1617 
myntir. Flestar myntirnar í þessu safni eru úr silfri, nokkrar úr 
gulli og margar úr bronzi. Er safn þetta afar mikilsverð og höfð- 
ingleg gjöf, og hitt safnið ekki síður. 


4 



Lög um verndun fornmenja, 

dags. 16. nóv. 1907. 


1. kafli. 

Skifting fornmenja og skýringar orða. 

1. gr. 

Fornmenjar eru annaðhvort staðbundnar eða lausar eða hvort- 
tveggja. 

Staðbundnar fornmenjar eru í lögum þessum nefndar fornleifar, 
en lausar fornmenjar forngripir. 

Þær fornmenjar, sem eru hvorttveggja, staðbundnar og lausar, 
teljast til fornleifa og nefnast lausar fornleifar. 

2. gr. 

Til fornleifa teljast: 

a. Þingbúðarústir, gömul mannvirki á fornum þingstöðum, sögustöð* 
um og öðrum merkisstöðum, sem nokkurs er um vert fyrir menn- 
ingarsögu landsins, rústir af hofum, hörgum og hverskonar blót- 
stöðum frá heiðni, af kirkjum og kirkjugörðum, kapellum og 
bænahúsum, forn vígi eða rústir af þeim, forn garðlög, rústir af 
fornum bæjum, seljum, búpeningshúsum, farmannabúðum, naust- 
um og öðrum fornbyggingum, enn fremur fornir öskuhaugar. 

b. Fornar graflr, haugar, dysjar og leiði í jörðu eða á, er menn 
hafa verið grafnir, heygðir eða dysjaðir í. 

c. Hellar með áletrunum eða öðrum verksummerkjum af manna 
höndum. 

d. Áletranir og myndir gjörðar af manna höndum á jarðfasta steina 
eða berg eða annað jarðfast efni. 

e. Fornar kirkjur, bæjarhús og önnur hús, sem ekki framar eru 
notuð til þess, sem upphaflega var til ætlast. 

f. Alt apnað, er telja má til fornra mannvirkja. 



3. gr. 

Til lausra fornleifa teljast: 

a. Þeir munir allir, er flnnast í og tilheyra fornum haugum, dysjum 
eðaleiðum, þar á meðal leifar af líkömum manna og dýra. 

b. Þeir munir allir, er flnnast í og tilheyra fornum hofrústum, eða 
hafa verið notaðir í hofum, svo sem blótbollar og því um likt. 

c. Öll minningamörk dáinna manna, bautasteinar, legsteinar, kross- 
ar, minnisvarðar og annað þess háttar, sem ekki er jarðfást, og 
eins þó að eitthvað af þessu hafl verið jarðfest með steinlími 
eða öðru af mannavöldum. 


4. gr. 

Til forngripa teljast: 

a. Lausir steinar, sem mannaverk eru á og ebki komast undir 3. 
grein, svo sem steinar með fangamörkum eða öðrum áletrunum 
eða myndum. 

b. Allskonar fornir kirkjugripir. 

c. Forn handrit, skjöl og bréf úr skinni eða pappír. 

d. Allskonar gamlar myndir og gripir með myndum eða letri á. 

e. Fornir peningar, úr hverjum málmi sem er. 

f. G-amlir dúkar, ofnir eða saumaðir, ábreiður, bönd og allskonar 
forn vefnaður og hannyrðir, fornir vefstólar eða partar af þeim 
og öll forn áhöld, er til hannyrða hafa verið höfð eða vefnaðar. 

g. Allskonar fornir skrautgripir og listasmíði, úr hverju efni sem er. 

h. Gamlii' búningar og búningsskraut karla og kvenna, þar á með- 
al hringir, belti og því um líkt, enn fremur allskonar gömul 
vopn, hlífar, verjur, hnífar o. s. frv. 

i. Allskonar gamall húsbúnaður og búsáhöld, þar á meðal borð- 
búnaður og reiðskapur, fornar matarleifar, forn skip, skipspartar 
og skipabúnaður, ef það kemst ekki undir 3. grein, forn smíða- 
tól, veiðarfæri og önnur forn verkfæri og því um líkt. 

j. Gömul taflborð og taflmenn og önnur tafláhöld. 

k. Fjalir og stokkar úr fornum húsum og hirslum. 

l. Allir gamlir munir, sem menn hafa notað eða mannaverk eru á. 

2. k a f 1 i. 

Um fornleifar. 

5. gr. 

Fornmenjavörður skal semja skrá yflr allar fornleifar, taldar í 

2. grein, sem nú eru kqnnar og honum þykir ástæða tfl að friða, 

og skal tiltaka staðinn svo nákvæmlðga, sem unt er. Nú kemst 
fornmenjavörður að raun um, að fornleifar, scm hann telur nauðsyn 
á að friða, séu til á einhverjum stað, og skal hann þegar taka þær 
á fornleifaskrá. 


6. gr. 

Allar þær fornleifar, sem á fornleifaskrá standa, skulu friðaðar, 
og sér stjórnarráðið um, að friðhelginni sé þinglýst á þvi þingi, er 
hver einstök fornleif liggur til. Friðheigi telst frá þinglýsingardegi. 

Ef landeigandi eða ábúandi verður fyrir nokkru tjóni við það 
að friðhelgi er á lögð, skal greiða. skaðabætur úr landssjóði. Nú rís 
ágreiningur milli þess, er hlut á að máli, og stjórnarráðsins um það, 
hvort nokkrar skaðabætur skuli greiða eða um upphæð skaðabóta, 
og skulu óvilhallir, dómkvaddir menn skera úr því máli. Skaða- 
bótakröfur skulu komnar til stjórnarráðsins, áður en 4 mánuðir eru 
liðnir frá þinglýsingardegi, ella falla þær niður. 

7. gr. 

Allar lausar fornleifar, sem táldar eru í 3. grein og eru eldri 
en 150 ára, eru friðaðar án þinglýsingar, og eru eign landsins. 
Fomleifar þessar skal setja á sérstaka skrá, svo fljótt, sem því 
verður við komið. 


8. gr. 

Friðuðum fornleifum má enginn, hvorki landeigandi né ieigu- 
liði né nokkur annar, spilla, granda né breyta, laga né aflaga né 
úr stað flytja, nema leyft sé í lögum þesum, og skal þá fara eftir 
þeim reglum, sem lögin setja. 


9. gr. 

Skyldur er ábúandi eða leiguliði að gjöra lögreglustjóra við 
vart, ef friðuð fornleif liggur undir skemdum af völdum náttúrunn- 
ar eða er skemd af manna völdum. Gjörir þá lögreglustjóri þær 
bráðabirgðar-ráðstafanir, sem þarf, til að varna skemdum, og skýrir 
þegar stjórnarráðinu frá málavó'xtum, en stjórnarráðið ákveður með 
ráði fornmenjavarðar, hvað gjöra skuli. Aðgjörðin greiðist úr lands 
sjóði, nema skemdin sé af manna völdum; þá greiðir sá, er skemdi. 

Vilji landeiðandi eða leiguliði gjöra jarðrask það nokkuð, er 
haggar við friðuðum fornleifum, eða gjöra nokkuð það, er þeim geti 
spilt, skal hann skýrá lögreglustjóra frá því og um leið lýsa forn- 
ieifunum og gjöra skýra grein fyrir þeim breytingum, er hann vill 

gjöra. Þá skýrslu ber þegar að senda til stjórnarráðsins, er ákveð- 
ur með ráði fornmenjavarðar hvað gjöra megi og með hvaða, skil- 
málum. 

Ef landeigandi eða leiguliði við gröft eða á annan hátt flnnur 
fornleifar, er teljast verða til menja þeirra, er nefndar eru í 2. eða 
3. gr., skal hann jafnskjótt skýra frá því, eins og nú var sagt, og 
líti út fyrir, að um mikilsverðar fornleifar sé að ræða, skal hætta 
vinnu.að svo mikluleyti, sem hún kann að hagga við fornleifunum, 
þangað til úrskurður stjórnarráðsins er fenginn. Bætur fyrir tjón 
það, er af því kann að leiða, að vinnu er hætt, greiðast úr lands- 
sjóði, og skera óvilhallir dómkvaddir menn úr, ef ágreiningur verð- 
ur um skaðabæturnar. 

Q-rasi vaxnar fornmenjar, sem nú eru slegnar eða beittai’, má 
framvegis nota á þann hátt, ef engin hætta er á, að þær spillist 
við það. 


10. gr. 

Ef ómögulegt er að komast hjá því, að eyða eða spilla fornleif- 
um við vegagjörð eða önnur mannvirki í þarflr landsins, sýslu eða 
sveitar, nema þá með mjög mikilli fyrirhöfn og kostnaði, skal verk- 
stjóri eða það stjórnarvald, sem hlut á að máli, skýra stjórnarráð- 
inu frá málavöxtum, áður en nokkuð er haggað við fornleifunum, 
og ákveður þá stjórnarráðið, hvað gjöra skuli. 


11. gr. 

Stjórnarráðið hefir ætíð rétt til að gjöra eða láta gjöra alt það, 
er því þykir þörf á vera, til þess að rannsaka fornleifar með greftri 
eða á annan hátt, eða til verndar fornmenjum, viðhalds eða endur- 
bóta, en þó skal eiganda eða umráðanda jafnan gjört viðvart um 
það áður. Eftir gröft og aðrar rannsókni'r, er jarðraski valda, skal 
sá, er rannsókn stýrði, koma öllu í samt lag aftur, nema honum 
þyki betur fara á annan veg. 

Valdi slikar rannsóknir eða aðgjörðir eigendunum eða umráð- 
endum fornleifanna nokkru tjóni eða tilkostnaði, skal sá skaði bætt- 
ur úr landssjóði. ef kraflst er. Náist samkomulag ekki um skaða- 
bætur, skulu þær metnar af óvilhöllum dómkvöddum mönnum. 

3. k a f 1 i. 

Um forngripi. 

12. gr. 

Hver sá, er finnur forngrip i jörðu eða á, er skyldur til að 
skýra lögreglustjóra þegar í stað nákvæmlega frá fundinum. Jafn- 
framt skal hann afhenda lögreglustjóra það, sem fundist heíir, nema 
hætt sé við, að það skemmist í flutningnum, þá skal hann varð- 
veita það á þann hátt, sem hann best getur, uns lögreglustjóri ráð- 
stafar því. Ef líkur eru til, að fleiri forngripir þeir, er mikilsverðir 
eru, muni dyljast á fundarstaðnum, skal flnnandi við engu hagga, 
en skýra þegar lögreglustjóra frá. Fundarstað skal finnandi jafnan 
greina skilmerkilega. 

Ef forngripur flnst við mannvirki þau eða störf, sem fram- 
kvæmd eru samkvæmt 10. grein, skal flnnaodi afhenda hann verk- 
stjóra eða því stjórnarvaldi, sem hlut á að máli, og skal viðtakandi 
gefa lögreglustjóra nákvæma skýrslu um fundinn og fari með, sem 
að iraman er greint. Nú flnst forngripur við rannsókn þá eða að- 
gjörð, sem getur í 11. grein, og skal þá sá, er rannsókninni eða 
aðgjörðinni stýrir, annast um hlutinn og sjá um, að hann komist til 
Forngripasafns íslands og að ágrip af skýrslu um fundinn sé birt, 
sem síðar segir (sbr. 14. grein). 

Skylt er lögreglustjóra að gefa skriflega viðurkenningu fyrir 
móttöku forngrips, ef þess er óskað. 

13. gr. 

Jafnskjótt sem lögreglustjóri heflr fengið skýrslu um fund forn- 
grips, skal hann skýra þeim manui eða mönnum frá, sem land eiga 
undlr, þar sem forngripur fanst, og jafnframt senda stjórnarráðinu 
skýrsluna með þeim viðaukum frá sjálfum sér, sem honum virðast 
nauðsynlegir. Enn fremur sendir hann þá forngripi, sem honum 
hafa verið afhentir, til stjórnarráðsins, nema hætt sé við, að þeir 
skemmist í flutoingi, þá skal lögreglustjóri geyma gripina, uns 
stjórnarráðið ráðstafar þeim. 

Ef lögreglustjóra virðast líkur til, að fleiri forngripir muni dylj- 
ast þar, sem forngripur fanst, skal hann geta þess í skýrslu sinni 
til stjórnarráðsins og sjá um, að engu verði rótað á fundarstaðnum, 
þangað til rannsókn getur fram farið. 

14. gr. 

Ágrip af þeim skýrslum um fundna forngripi, sem stjórnarráðið 
fær frá lögreglustjóra eða þeim manni, er rannsókn eða aðgjörð 



stýrir samkvæmt 11. grein (sbr. 13. og 12. grein), svo framarlega 
sem líkur eru til, að nokkur geti sannað eignarétt sinn að forngrip- 
unum, skal birta þrisvar í því blaði, er flytur stjórnarvaldaauglýs- 
ingar, með áskorun til eiganda, ef nokkur sé, að gefa sig fram. 

Alla þá forngripi, sem nefndir eru i fundarskýrslu, skal forn- 
menjavörður taka á sérstaka skrá, og skulu þeir geymdir á sérstök- 
um stað í Forngripasafni íslands, uns úteéð er um, hvort eigandi 
finst (sbr. 15. og 16. greín). 


15. gr. 

Nú gefur eigandi sig fram, áður en 4 mánuðir eru liðnir frá 
síðustu lögbirtingu fundins forngrips, og sannar eignarrétt sinn, og 
skal þá afhenda eiganda hann gegn því, að hann greiði lögbirting- 
arkostnað, en jafnframt skal fornmenjavörður setja hlutinn á forn- 
gripaskrá þá, er getur í 19. grein, ef honum þykir hann þess verð- 
ur, og leggst þá á hann sú kvöð, er þeirri skrásetning er samfara. 

16. gr. 

Nú líða svo 4 mánuðir, frá síðustu lögbirtingu fundins forngrips, 
að enginn eigandi leiðir sig að honum, og verður hann þá eign 
landssjóðs að þriðjungi, finnanda að þriðjungi, og að þriðjungi eign 
þess, sem land á undir, þar sem hluturinn fannst. 

Ef gripurinn heíir fundist við framkvæmd á vegagjörðum eða 
öðrum mannvirkjum, samkvæmt 10 gr., eða í almenningum, afrétt- 
arlöndum, eða á heiðum uppi, sem ekki teljast til heimalanda, telst 
landsjóður sem landeigandi, og sömuleiðis ef hann heflr fundist á 
kirkjujörðum, eða ef hreppsfélag, sýsluféiag eða bæjarfélag á land 
undir; eignast landssjóður þá forngripinn að tveim þriðjungum, en 
finnandi að þriðjungi. 

Ef forngripur heflr fundist við rannsókn þá eða aðgjörð, er ræð- 
ir um í 11. grein, telst landssjóður sem flnnandi og eigandi gripsins 
að tveim þriðjnngum, en landeigandi að þriðjungi, nema um þá 
hluti sé að ræða, sem eru óskift eign landsins samkvæmt 7. gr. 

Ef fleiri eru flnnendur en einn, skiftist eignarrétturinn að finn- 
anda þriðjungi jafnt milli þeirra. Ef landeigendur eru fleiri en einn 
skiftist eignarrétturinn að landeiganda þriðjungi miili þeirra í réttri 
tiltölu við eign hvers eins í landinu. 

17. gr. 

Ef flnnandi leynir fundi forngrips og skýrir ekki lögreglustjóra 
frá honum (sbr. 12. gr.), eða spillir honum eða lógar af ásettu ráði, 

telst sem ólögleg meðferð á fundnu fé eða skemd á eignum annara 
og fer eftir ákvæðum almennra hegningarlaga 249., 296. og 298. 
grein, enda missir þá flnnandi tilkall til síns þriðjungs. 

18. gr. 

Landssjóður á kauprétt að þeirri hlutdeild í fundnum forngrip, 
sem hann á ekki, eftir mati fornmenjavarðar. Því mati getur með- 
eigandi skotið til stjórnarráðsins, og nefnir það þá til 3 óvilhalla 
lögmetendur, er vit hafa á forngripum, og skal standa við mat 
þeirra. Sé það hærra en mat fornmenjavarðar, greiðir landssjóður 
kostnað við yflrmatið, en ella áfrýjandi. 

Ef forngripurinn er úr gulli eða silfri, eða sé um silfurpeningá 
eða gullpeninga að ræða, skal meta málmverð hlutarins og leggja 
ofan á 10 af hverju hundraði, og fær meðeigandi landssjóðs, eða 
meðeigendur, að réttri tillölu, ef fleiri eru, það andvirði óskert, eins 
og landssjóður ætti ekkert í. 

Ef kaupréttar landssjóðs er eigi neytt, áður ár sé liðið frá því, 
er lögreglustjóra var skýrt frá fundinum og sé fornmenjaverði eða 
stjórnarráði um dráttinn að kenna, missir landssjóður eignarréttar til 
síns hluta í forngripnum, og skal þá afhenda hann meðeiganda, eða 
meðeigendum, landssjóðs gegn borgun lögbirtingarkostnaðar, en jafn- 
framt skal fornmenjavörður setja hlutinn á forngripaskrá þá, er 
getur í 19. grein, ef hann telur hann þess verðan, og fellur þá á 
hann sú kvöð, sem þeirri skrásetningu er samfara. 

Ef fornmenjavörður telur fundinn forngrip einskisverðan fyrir 
menningarsögu landsins, eignast flnnandi og landeigandi hann að 
helmingi hvor, og skal þá afhenda þeim hann gegn kvittun þeirra, 
jafnskjótt sem lögbirtingarfrestur er liðinn, ef þeir vitja hans. En 
vitji þeir hans ekki, áður fjórir mánuðir eru liðnir frá því, er þeim 
var skrifað um, að landið mundi eigi nota kauprétt sinn, má lóga 
hlutnum. 


19. gr. 

Fornmenjavörður skal setja þá forngripi, sem einstakir menn 
eiga, á sérstaka forngripaskrá, ef eigendur beiðast þess eða leyfa. 
Skal beiðnin eða leyflð vera skriflegt og undirskrifað af eiganda í 
viðurvist vitundarvotta eða lögbókanda (notarii publici) og geymist 
í skjalasafni Forngripasafnsins. Á þessa skrá skal fornmenjavörður 
og setja alla forna kirkjugripi, svo fljótt sem því verður við komið, 
og þarf ekki neitt leyfi til þess, enn fremur þá gripi, sem á þessa 
skrá skal setja samkvæmt 15. og 18. grein. 



í>á muni, sem á þessa skrá eru settir, skal auðkenna með sér- 
stöku skrásetningarmerki, ef því veröur við komið, án þess að grip- 
urinn skemmist við. 


20. gr. 

Þeir forngripir, sem á skrá standa, eru friðaðir á sama hátt og 
friðaðar fornleifar (sjá 8. grein), Þó er eiganda heimilt, að flytja 
þá úr stað, en ekki af landi burt. 

Ef eigandi gefur öðrum skrásettan forngrip, skal hann láta 
fornmenjavörð vita um eigandaskiftin. 

Forngripasafnið á forkaupsrétt að skrásettum forngrip, og skal 
eigandi því ávalt bjóða fornmenjaverði hlutinn, áður en hann selji 
öðrum hann, ella er sala ógild og fellur þá hluturinn ókeypis til 
Forngripasafnsins. Nú notar Forngripasafnið eigi forkaupsrétt sinn, 
þá má eigandi selja hlutinn, en þó skal hann láta fornmenjavörð 
vita, hverjum hann selur. 

Ef skrásettur forngripur gengur að erfðum, skal skiftaráðandi 
eða, ef erfingjaskifti eru, þá erfingi sá, er eignast gripinn, láta forn- 
menjavörð vita um eigandaskiftin. 

í hvert skifti, sem eigandaskifti verða að skrásettum forngrip, 
skal ávalt láta fommenjavörð vita um eigandaskiftin, ella er eign- 
arheimildin ógild, og fellur þá hluturinn endurgjaldslaust til Forn- 
gripasafnsins. 

Fommenjavörður skal ávalt geta þess í forngripaskrá, ef eig- 
andaskifti verða að skrásettum forngrip. 


4. kafli. 

Um útflutning fornmenja og geymslu. 


21. gr. 

Engar fommenjar, eldri en 150 ára, má flytja úr landi, nema 
með leyfi stjórnarráðsins. Sé vafi á um aldur slíkra hluta, sker 
fornmenjavörður úr. 


22. gr. 

Allir forngripir, sem landssjóður eignast eftlr lögum þessum eða 
á annan hátt, skulu geymdir i Forngripasafni íslands. Þó skal 
Landsbókasafnið eða Landsskjalasafnið taka við fornum handritum, 
skjölum og bréfum. 

5. k a f 1 i. 

Almenn ákvæði. 

23. gr. 

Ef fundi forngrips er leynt, varðar eftir 17. gr. önnur brot 
gegn ákvæðum laga þessara varða sektum frá 20 til 500 kr.; auk 
þess má taka munina eða andvirði þeirra af hinum seka. Með mál 
út af brotunum skal farið sem almenn lögreglumál. 

24. gr. 

Stjórnarráðið skipar sérstakan fornmenjavörð, og hefir hann 
jafnframt umsjón með Forngripasafninu. Fornmenjavörður skal 
hafa 1800 kr. í árslaun. Fela má stjórnarráðið fornmenjaverði að 
hafa á hendi og framkvæma að öllu eða nokkru leyti þau réttindi 
eða störf, sem því eru lögð í lögum þessum, þó þannig, að jafnan 
geti sá, sem óánægður er með ákvæði fornmenjavarðar, skotið mál- 
inu til stjórnarráðsins. 


25. gr. 

Opið bréf 7. ágúst 1752, svo og öll önnur ákvæði, sem koma í 
bága við lög þessi eru úr gildi numin. 



Skýrsla. 


I. Aðalfundur félagsins 1907. 

Aðalfundur félagsins var haldinn föstudaginn 22. nóvember. 
Formaður mintist látins félágsinanns, Jóns konsúls Vídalíns, og gat 
þ'ess að hið merkilega safn hans af íslenzkum forngripum væri nú 
alt komið til Forngripasafnsins. Því næst lagði hann fram endur- 
skoðaðan ársreikning félagsins fyrir 1906, og hafði ekkert verið við 
hann að athuga. Hann gat þess að þar sem sjóður félagsins hefði 
minkað um rúmar 300 kr. á árinu, þá stafaði það frá óvenjulegum 
útgjöldum við registur yíir árbók félagsins. 

Því næst skýrði formaðúr frá ferðum Brynjólfs Jónssonar í 
þjónustu félagsins næstliðið sumar um Mýrar og Borgarfjörð. 

Þessu næst mintist formaður á lög þau, er samþykt voru á síð- 
asta alþingi um verndun fornmenja, er hafa svo mikla þýðingu fyr- 
ir málefni það, er frá upphafi hefir verið aðalmarkmið Fornleifafé- 
lagsins að styðja, og mundu lög þessi að nokkru leyti hafa í för 
með sér breytingu á starfsviði félagsins. 

Eftir nokkrar umræður var svo gengið til kosninga á embætt- 
ismönnum félagsins. 


11. Stjórn félagsins. 

Formaður: Eiríkur Briem ; prestaskólakennari. 
Varaformaður: B. M. Ólsen,’ dr., prófessor. 
Fulltrúar: B. M. Ólsen, dr., prófessor. 

Hannes Þorsteinsson, ritstjóri. 

Jón Þorkelsson, dr., landsskjalavörður. 
Pálmi Pálsson, kennari. 

Stgr. Thorsteinsson, rektor. 

Þórh. Bjarnarson, prófessor. 
Skrifari; Pálmi Páisson, kennari, 

Varaskrifari: Jón Þorkelsson, dr., landsskjalavörður. 
Féhirðir: Þórh. Bjarnarson, prófessor. 

Varafóhirðir: Sigurður Kristjánsson, bóksali. 
Endurskoðunarmenn: Jón Jensson, yfirdómari. 

Jón Jakobsson, landsbókavörður. 


III. Reikningur hins íslenzka Fornleifafélags 1906. 

Tekjur: 

1. í sjóði frá fyrra ári.. . kr. 1306 17 

2. Tillög félagsmanna.. — 169 00 

3. Styrkur frá Forngripasafninu til að spyrja uppi 

forngripi.. 100 00 

4. Styrkur úr landssjóði.. 400 00 

5. Vextir á árinu: 

a. af bankavaxtabréfum ..... kr. 36 00 

b. af innstæðu í sparisjóði . . . . — 1 94 

-- ~ — 37 94 

Samt. kr. 2013 11 


Gjöld: 


1. Kostnaður við Árbók 1906 og við Registur Ár- 

bóka 1880—1905 .kr. 

2. Greitt Brynjólfi Jónssyni fyrir fornleifarannsóknir — 


3. Ýmisleg útgjöld. 

4. í sjóði við árslok 1906: 

a. bankavaxtabréf ....... kr. 800 00 

b. í sparisjóði Landsbankans ... — 40 64 

c. hjá féhirði.— 135 53 


Samtals kr. 


928 95 
100 00 
7 99 


976 17 
2013 11 


Reykjavík, 14. nóvember 1907. 
Þórh. Bjamarson. 

p. t. féhirðjr, 

III. F é 1 á g a r*. 

A. Æfilangt. 


Asgeir BlÖndal, lœknir, Eyrarbakka. 
Anderson, R. B., prófessor, Ameríku. 
Andrés Fóldsteð, bóndi á Trönum. 
Bjarni Jensson, lœknir í Síðuhéraði. 
Björn Guðmundsson, kaupm. Rvk. 
Björn M. Ólsen, dr., prófessor Rvk. 
Bogi Melsteð, cand. mag., KhÖfn. 
*Bruun } Daniel, 1 ) kapteinn í hernum, 
Khöfn. 

*Brynjúlfur Jónsson , fræðimaður, 

Minnanúpi. 

Carpenter, W. H. próf. Columbia- 
háskóla, Ameríku. 

Collingvood, W. G., málari, Coniston, 
Lancashire, England. 

Dahlerup, Verner, bókavörður, Khöfn. 
David Scheving Thorsteinsson, hóraðs- 
læknir, ísafirði. 

Eggert Laxdal, verzlunarstj. Akureyri. 
Eiríkur Magnússon, M. A. bókav., 
Cambridge. 

*Elmer Baynolds, dr., Washington. 
Feddersen, A., Stampe, frú, Rindum- 
gaard pr. Ringköbing. 

Friðbjörn Steinsson, bóksali, Akureyri. 
Gebhardt, August, dr. fil., Nlirnberg. 
Goudie, Gilbert, F. S. A. Scot., Edinb. 
Hjörleifur Einarsson, próf., Rvík. 
Horsford, Cornelia, miss, Cambridge, 
Massachusetts, U. S. A. 

Indriði Einarsson, revisor, Rvk. 
Jóhannes Böðvarsson, trósm., Akranesi. 
Jóhannes Sigfússon, adjunkt, Rvk. 

Jón Borgfirðingur, fræðimaður, Rvk. 
Jón Gunnarsson, verzl.stj., Hafnarfirði. 
-_Jón Jónsson, prófastur, Stafafelli, Lóni. 
Jónas Jónasson, prófastur, Hrafnagili. 
Kjartan Einarsson, prófastur, Holti. 
Kristján Zimsen, konsúll, Rvk. 


Lárus Benediktsson, f. prestur, Rvk. 

Löve, F. A., kaupmaður, Khöfn. 

Lehmann-Filhós, M., fraíilein, Berlin. 

Magnús Andrósson, próf., Gilsbakka. 

Magnús Stephensen, f. landshöfðingi, 
Rvk. 

Matthías Jochumsson, f. prestur, Akur- 
eyri. 

Míiller, Sophus, dr., museumsdirektör, 
Khöfn. 

*Nicolaisen , N, antikvar, Kria. 

Ólafur Johnsen, f. yfirkennari, Óðinsvó. 

Phené, dr., Lundúnum. 

Schjödtz, cand. pharm., Óðinsvó. 

Sighvatur Arnason, f. alþm., Rvk. 

Sigurður Stefánsson, prestur, Vigur. 

Stefán Guðmundsson, verzlunarfulltrúi, 
Khöfn. 

*Storchj A. t laboratoriums-forstjóri, 
Khöfn. 

Styffe, B. G., dr. fil., Stokkhólmi. 

Sæmundur Jónss., b., Minni Vatnsleysu. 

Torfhildur Þ. Hólm, frú, Rvk. 

Torfi Bjarnason, skólastjóri, Ólafsdal. 

Valtyr Guðmundsson, dr. phil, docent, 
Khöfn. 

Vilhj. Stefánsson, Peabody Museum, 
Harvarð University, Cambr. Mass. ; 

U. S. A. 

Wendel. F. R., jústizráð, Khöfn. 

Wimmer, L. F. A., dr. fil., próf. Khöfn. 

Þorgrímur Johnsen, f. hóraðsl., Rvk. 

Þorsteinn Erlingsson, cand. phil., Rvk. 

Þorvaldur Jakobsson, prestur í Sauð- 
lauksdal. 

Þorvaldur Jónsson f. héraðslæknir, ísa- 
firði. 

Þorvaldur Jónsson, prófastur,. ísafirði. 

Þorvaldur Thoroddsen, dr. prófessor, 
Khöfn. 


x ) Stjarnan (*) merkir heiðursfélaga. 

B. Með árstillagi. 


Arni Jónsson, prófastur, Skútustöðum, 
1907. 1 ) 

Amira, Karl v., próf., Miinchen, 07. 
Arpi, Rolf, dr. fil., Uppsölum, 05. 

B. B. Postur, Victoria, Brit. Canada, 08. 
Björn Jónsson, ritstj. Rvk, 06. 

Eiríkur Briem, prestaskólak., Rvk, 06. 
Finnur Jónsson, dr., prófessor, Khöfn, 
05. 

Forngripasafnið í Rvík, 06. 

Geir Zoega, kaupm., Rvk, 06. 

Gering, Hugo, prófessor, dr., Kiel, 05. 
Gráfe, Lukas, bóksali, Hamborg, 06. 
Greipur Sigurðsson, b., Haukadal 96. 
Guðmundur Hannesson, Galtarnesi, 
Víðidal, 98. 

Guðm. Helgason, próf., Rvík, 06. 
Guðni Guðmundsson, læknir, Borgund- 
arhólmi, 85. 

Gustafson, G. A., filos, licentiat, kon- 
servator, Bergen, 93. 

Halldór Briem, kennari, Akureyri, 00. 
Halldór Daníelsson, bæjarfóg. Rvk, 06. 
Hallgrímur Sveinsson, biskup, Rvk, 06. 
Hannes Þorsteinsson, cand. theol., rit- 
stjóri, Rvk, 06. 

Harrassowits, Otto, bóksali, Leipzig, 05. 
Hauberg, P., MuseumsinspektÖr, Khöfn. 

01 . 

Heydenreich, W., dr., Gunzburg, 06. 
Hinrik K. Hugason Btirgel, Uppsöl. 02. 
Johnston, A. W., hon. treasurer, Vik- 
ing, Club, Lundúnum, 07. 

Jón Jakobsson, landsbókav., Rvk, 06. 
Jón Jensson, yfirdómari, Rvk. 06. 

Jón Jónsson, heraðsl., Blönduósi, 99. 
Jón Jónsson, sagnfræðingur, Rvk, 06. 
Jón Þorkelsson, dr., landskjalavörður, 
Rvk, 06. 

Jósafat Jónasson, Winnipeg, 00. 
Kaalund, Kr., dr. phil., Khöfn, 06. 


Kristján Jónsson, yfirdómari, Rvk, 06. 
Lestrarfélag Fljótshlíðar, 05. 
Lestrarfólag Austurlandeyinga, 96. 
Magnús Helgason, prestur, kennari í 
Hafnarfirði, 06. 

Matth. Þórðarson, forngripav., Rvk, 04. 
Meissner, R., dr., próf., Göttingen, 07. 
Mollerup, V., dr. phil., Musemsdirek- 
tör, Khöfn. 

Mogk, E„ dr., prófessor, Leipzig, 07. 
Montelius, O., dr. phil., Am., Stokk 
hólmi, 05. 

Ólafur Ólafsson, fríkirkjuprestur, Rvk, 
81. 

Páll E. Ólafsson, stúdent, Rvk, 06. 
Pálmi Pálsson, adjunkt, Rvk, 06 
Pétur Jónsson, blikkari, Rvk, 06. 

P. J. Thorsteinss., stórkaupm. Khöfn 05. 
Sigfús H. Bjarnarson, konsúll, Isaf., 94. 
Sigurður Gunnarss., próf, Stykkish. 81. 
Sigurður Kristjánsson, bóks., Rvk, 06. 
Sigurðnr Ólafss., syslum., Kallaðarn. 05. 
Sigurður Þórðars., syslum., Arnarh., 03. 
Staatsbibliothek í Múnchen, 05, 

Stefán Egilsson, múrari, Rvk, 84. 
Steingrímur Thorsteinsson, rektor, Rvk, 
06. 

Steinordt, J. H. V., theol, & phil., dr. 
Linköping, 93. 

Tamm, F. A.,dr., docent, Uppsölum, 03. 
Tryggvi Gunnarss., bankastj., Rvk., 06. 
Valdimar Briem, próf., Stóranúpi, 05. 
Þóra Jónsdóttir, frú, Rvk, 06. 

Þórður J. Thoroddsen, bankagjk., Rvk, 
80. 

Þórhallur Bjainarson, lector, Rvk, 06. 
Þorleifur J. Bjarnason, adj. Rvk, 06. 
Þorleifur Jónss., prestur, Skinnast., 07. 
Þorsteinn Benediktss.,pr.,Bergþórsh.,98. 
Þorsteinn Jónsson, f. hóraðslæknir, 
Rvk, 06. 


*) Artalið merkir, að félagsmaður hefir borgað tillag sitt til félagsins fyrir það 
ár og öll undanfarin ár, siðan hann gekk i félagið. 



Efnisyfirlit. 


““ Bls. 

Rannsókn í Vestmanneyjum sumarið 1906. Eftir Brynjúlf 

Jónsson ...1—15 

Rannsókn í Þórsmörk sumarið 1906. Eftir Brynjúlf Jónsson 16—21 
Fornleifafundur á Grýgjarhóli. Eftir Brynjúlf Jónsson . . 22—25 

Fornleifar í Landsveit. Eftir Brynjúlf Jónsson .26—28 

Athugasemdir við Arbók Fornleifafélagsins 1905. Eftir Bryn- 

júlf Jónsson .29—38 

Fórnleifafundir. Eftir Brynjúlf Jónsson .39 — 43 

Gramall legsteinn á Bessastöðum á Álftanesi. Eftir Mattías 

Þórðarson ....44—46 

Yfirlit yfir muni selda og gefna Forngripasafni íslands árið 

1906. Eftir Jón Jdkobsson .47—49 

Lög 16. nóv. 1907 um verndun fornmenja.50—57 

Skýrsla (Aðalfundur 1907. Reikningur 1906. Félagatal) . 58—62 


Leiðr. Bls. 47 11 : Commissavins les Commissarius. Bls. 4? 6 1850 íes 1884. 
Bls. 48 vantar inn í eftir 5381 tl.: 5382. Manntafl úr beini. Bls. 48 u : brýnis- 
stubbar 1. brýniskubbar. Bls. 49 neðst 4 1. 7 (þ. e. 7. örk). 










